
FTA ta haci su 
re-entrada na 
Tele Aruba 



Experience the difference 

ALarm Installation 
Camera Installation 
Online viewing 
Monitoring Service 
Guard Service 
Patrol Service 


yourjTrotection 
jyartner srnce 1996 



INVliST 
smiu: js.v. 


We don’t just say it... 
We Guarantee it ! 


Phone: (297) 582-7252 
E-mail: insec@setarnet.aw 
G @investsecurearuba 

Solutions for Finance, Manufacturing, 
Wholesale Distribution, Professional 
Services, HRM, CRM and BPM 


Business Processes 

Marksltfng, SaJas and Ssn/tce 
Lt>gis1.ics & Suppiy Chain Management 
Reporting & Compliance 
Planning & Pnoduction 
FJnance & Accounling 
Projecl ManagemorU 


Supporting all 

your bustness activities 

□ur goal is to understar>d and antlcipate your business 
requirements.lt means tbat everthirtg we da is 
geared towards equipping you with solutions that 
will help you succeed as markets evolve 



Exoct. And it Qll comes togethef. 


Tet: 583-7072 | info@vcc.int.com | www.vcc-int.com 

Carubbian Fetsival honrando 
baluartenan di Aruba 




DIAHUEBS cu a pasa a haci su gran entrada e prome 
edición di Carubbian Festival pa 2017. Manera prim- 
inti a trece un Carubbian den un bachi completamente 
nobo unda a presenta un elemento nobo di importancia 
di herencia cultural den e show di Carubbian. 

T’asina cu durante e magno evento aki diahuebs pasa a 
duna honor na 8 baluarte cu semper a sa di duna realse 
n’e cultura y comunidad di San Nicolas y di Aruba. 

E personahenan di San Nicolas cu semper a traha y 
pusha San Nicolas su herencia a wordo escogi pa Min- 
ister di Turismo Milce de Meza; kende personalmente 
a haci entrega di e homenahe ald na cada un persona. 
Ta trata aki di: sra. Diana Antonnette, sra. Glenda 
Heyiliger Nicolas, sr. Jubi Naar, sr. Lloyd Baptist, sr. 
Minguel Phillips, Vincent Mardenborough, Charles 
Brouns III, Mo’ Mohamed. 

Tur pioneronan den e sector artistico y cultural cu a sa 
di pone Aruba su nomber den halto y a semper pusha 
e sector creativo y cultural durante nan trayectoria y 
ainda ta haci esaki pa e generacion nobo. 

Pa Carubbian e ta sigur un gran honor pa por forma 
parti di algo asina grandi y ta bay honra tur siman 2 pa 
3 baluarte cu a semper contribui na cultura di Aruba. 

Diasabra merdia 

Joyeria Little Europe a bira victima di atraco 

DIASABRA ultimo pa mas o menos 13:20 Central di Polis ta 
haya yamada cu un atraco a tuma na joyeria Little Europe. A manda 
patruya policial di biaha n’e sitio di e susedido. Na yegada a pidi 
pa Atraco Team y tambe pa Yudanza pa Victima. 

T’asina cu 3 hende homber a drenta e joyeria. Un di nan tabatin 
un arma di candela. Nan tur 3 color di cuero bruin, e prome ta tin 
short bisti y t-shirt shinishi. 

Di dos ta tin jogging pants y t-shirt y poco gordo y di tres ta color 
di cuero bruin, postura normal y t-shirt color preto. Nan no ta tin 
cara tapa y nan a papia Spaño. 


Nan lo a tyrap un di e empleadonan. E doño di e lugar, e antiso- 
cialnan a dale den cabez cu un obheto duro, pero e no por a wak 
kico e ta exacto. Total nan tabata 4 persona (doño y 3 empleado) 
den e joyeria. 

E atracadornan a bay cu hopi joyas y te awor no tin e balor exacto. 
Nan a huy den un pick up Nissan doble cabina shinishi cu den 
oranan di mainta lo a wordo joyride. 

Patruye Policial di Sta Cruz a bin topa cu e pick-up un rato despues 
na altura di veld di Aruba Juniors. E auto a wordo tuma den beslag. 
Diferente unidad di Polis ta buscando e tres atradornan. Ken cu 
por a wak of sa algo yama tiplijn di Polis cu ta 11141. 

Partido ReD Democratico ta sostene pensionadonan (parti 1) 

AOV - ALGEMENE OUDERSDOMS VERZEKERING 



HOPI a ser skirbi den prensa over di e 
pensioen di behez durante añanan largo. 
Y cada bes ta keda ripiti e mesun preo- 
cupacionnan. ICico esey ta indica? Sim- 
pelmente cu Gobiernonan niun tabatin 
horea ni atencion pa pensionadonan. Si 
lo cual mi bay skirbi ta zona conoci ta 
pasobra pensionadonan a lceda un grupo 
lubida. 

Ta danki na pensionadonan (mama y 
tata) cu yiunan cu ta keda sin trabou y en- 
trada por sobrevivi hunto cu nan yiunan. 
Danki na pensionadonan (mama y tata) 
cu famianan por logra come di un salario 
minimo, pasobra nan ta busca nietonan 
na scol y ta cuida nan y ta spaar asina 
un monton di placa cu lo a bay pa paga 
creche y speelschool, segun Julie de Cuba. 

Na inicio di historia di AOV tabatin un 
grupo grandi di persona trahando y un 
grupo limita di persona cobrando pen- 
sioen. E situacion tabata asina cu pa famia 
tabatin un averahe di 5.3 yiu. Mientras 
cu awendia e ta 1.7. 

E tempo ey tabatin 8 trahador pa sostene 
un pensionado. Un cambio drastico a 
tuma luga den un periodo sumamente 
rapido di mas o menos 16 aña caminda 
e famia cu antes tabata consisti di entre 
8 pa 12 yiu a bira mas chikito cu e conse- 
cuencia cu e cantidad di futuro contribuy- 
entenan na e fondo, a bira mucho menos. 
Di otro banda e cantidad di pension- 
adonan a subi y ta biba mas largo. Locual 
a trece cu e fondo a sali fo’i balance. Riba 
dje a redobla e suma di pensioen y a baha 
e edad di pensioen fei 62 pa 60 aña, de 
Cuba ta splica. 

Gobierno a hay'e ta bai over na restruc- 
tura e fondo, a hisa edad di pensioen na 


65 aña y a aumenta e prima. Fine, un 
caminda mester a cuminsa pa rescata e 
fondo, pero esaki no kier meen cu tur 
cos ta bon y na ordo pa e pensionado. 
A1 contario. 

Den e situacion actual Aruba tin rond di 
17 mil pensionado. 

Segun proyeccionnan, si nada no wordo 
haci, por mira cu pa aña 2030 Aruba lo 
tin rond di 36 mil pensionado y e canti- 
dad di trahado no ta ni dobel di e cifra 
ey. Si antes bo tabatin 8 hende ta genera 
placa pa sostene un pensionado, awor aki 
3 hende ta genera placa pa sostene un 
pensionado y e ta birando 2 trahador pa 
un pensionado, de Cuba ta mustra. 

Esaki ta nifica cu no por sigui distribui e 
placa manera awor aki. Sea bo ta duna e 
hendenan menos, locual socialmente no 
ta aceptabel, of mester percura pa e fondo 
keda sostenibel. Partido ReD ta propone 
pa introduci un edad di pensioen flexibel 
mara na e tipo di trabao cu e trahador ta 
eherce. Mester bin un estudio a fondo 
pa mira con ta maneha e premie. Kizas e 
premie lo mester subi un poco pa cubri 
e pensioen di esnan cu ta bay baha mas 
trempan. Den tur caso e trahador mester 
ta na haltura di cua ta e impacto p’e den 
futuro, de Cuba ta sigui splica. 

Tambe ta necesario pa tin un cantidad 
suficiente di trahador pa sostene cada 
pensionado. 

ReD ta propone tambe pa no cobra belast- 
ing riba AOV. Dus aunke e pensionado 
tin entrada extra p. e. di huur of un pen- 
sion di ambtenaar aserca, lo mester stop 
di pone e AOV aserca como entrada y 
cobra belasting. 

Rib’e parti aki ya a paga belasting den 
pasado. Nunca esaki a wordo regla pa e 
pensionado. Gobierno sa cu t’asina so ta 
hisa e poder di compra di e pensionado 
pasobra e suma di pensioen no ta wordo 
geindexeerd, de Cuba ta remarca. 

Den Parlamento Gobierno mes a trece 
padilanti cu pensionadonan den ultimo 
añanan a bai atras cu 248 florin pa luna. 
ReD lo kier haci uzo tambe di e exper- 
ticio y experencia di pensionadonan pa 
yuda den p. e. e control di prijs den su- 
permercado y tiendanan a cambio di un 
compensacion di su gastonan. Partido 
ReD ta sigui sostene pensionadonan, de 
Cuba ta conclui. 


Partido ReD Democratico ta sostene pensionadonan (parti 2) 

PENSION Dl AMBTENAAR - APFA 

"Gelijkbedrag" y "Bashi premie" desde 2015 padilanti 

RIB’E pension ald e. o. sr. Wolff a duna un splicacion 
amplio di su historia. Y semper hende mester sa e historia 
pa por defende su causa. Cu seramento di e refineria Lago, 
trahadornan di Gobierno no a ricibi indexering for di 1984 
pa 1995. E percentahe durante e 12 añanan a monta te 
banda di + 40%, segun Julie de Cuba. 

Durante negociacion cu Gobierno a logra di ricibi bek 
banda di 19%, cu inicialmente mester a bay den salario. 
Nan a yama esaki e inhaalmaneuvre. 

Despues di a ricibi percentahenan pa 2 aña den salario, 
Gobierno a bini bek y bisa cu ta hopi duro pa hinca e in- 
haalmaneuvre den salario, pasobra e tin hopi consecuencia. 
A wordo negocia y a yega na un acuerdo cu e inhaalmaneu- 
vre ta bay den toelagenan, manera aumento di vakantie- 
uitkering, 13 dianan di ATV y varios otro toelage, de 
Cuba ta splica. 

A combini cu e pensionado tambe mester gosa di e inhaal- 
maneuvre, como cu e inhaalmaneuvre no ta bai mas den 
salario, pues e no ta ser calcula den su pensioen, manera 
ta e caso di vakantie-uitkering, ATV y otro areglonan cu 
si ta conta pa salario di e trahador. E pensionado cu a 
entrega durante 1984 pa 1995, no por wordo benta un 
banda, pero e mester sigui ricibi su parti den toelagenan. 
Gobierno a comprende y a crea e gelijkbedrag y bashi- 
premie pa pensionadonan, de Cuba ta mustra. 

Cierto momento Gobierno a manda APFA un carta di 
dos regel bisando APFA cu personanan cu bay cu pension 
después di 31 di december 2014 no ta ricibi gelijkbedrag, 
ni voorjaarspremie. APFA ta administra e gelijkbedrag y 
Bashi Premie pa Gobieno. 

Si Gobierno kier elimina gelijkbedrag y bashi-premie pa 
pensionadonan, kendenan a bay cu pension na 2015 y 
2016 e ta violando e motibo pakico a introduci nan un 
18 pa 20 aña pasa. 

Si tin sindicato cu a firma e acuerdo cu Gobiemo pa elimi- 
na gelijkbedrag y bashi premie pa perhudica trahadoman y 
pensionadonan esey ta un eror grandi di e sindicato(nan), 
cual mester ser corigi, de Cuba ta remarca. 

Partido ReD ta comparti e pensamento aki y lo atende e 
asunto di gelijkbedrag y bashi premie “once and for all”. 
Y tambe lo studia seriamente e posibilidad di baha e con- 
tribucion na AZV cu awor aki ta cay totalmente pa cuenta 
di e pensionado di APFA, kende ta paga ful e 10,5% cu ta 
maximal casi AWG9000 pa aña. 

ReD lo kier haci uzo tambe di e experticio y experencia di 
pensionadonan pa yuda den p. e. e control di prijs den su- 
permercado y tiendanan a cambio di un compensacion di 
su gastonan. Partido ReD ta sigui sostene pensionadonan, 
de Cuba ta sigui splica. 

Pension Obligatorio den sector priva 

Masha poco ta conoci con esaki ta bayendo. Partido ReD 
lo haci un inventario y evalua unda tur mester ahusta e 
maneho pa cu pensioen obligatorio den sector priva, de 
Cuba ta conclui. 

Meta principal pa 201 7-2021 den programa di avp 

TRADUCI PROGRESO DEN 
PROSPERIDAD PA TUR 

Rene Herdé ta splica 

2. Crea un Comunidad Vibrante 





• Scoge 4 (cuater) number entre 0-9 
manera 1-2-3-4 of 2-3-4-7 etc 

• Y haci bo bet 

www.lottoaruba.com 

Pa mas informadon por yama Lotto na 525-7555 of bishita e oficina situa na Paardenbaastraat 0 K). Oranjestad of B. v. d. Veen Zeppenveidstraat 21. San Nicolaas. 


E programa di AVP pa e cuatro siguiente añanan 
di gobernacion 2017-2021, ta parti den cuatro sec- 
cion. Cada seccion ta encera un cantidad di tarea y 
responsabilidad di Gobierno. 

P. e. responsabilidad di Gobierno pa enseñansa, cuido 
di salud, seguridad, vivienda, barionan tur ta wordo 
trata bou di e capitulo “Crea un comunidad vibrante”. 
Di e forma aki e vision y co-relacion entre diferente 
area di maneho ta bira mas cla, segun Rene Herdé. 

E cuatro seccionnan di e programa ta: Prosperidad, 
Comunidad, Oportunidad y Stabilidad. Den e cu- 
atro seccionnan aki ta describi e metanan principal 
cu AVP a fiha p’e añanan nos dilanti. E meta cu ta 
encera tur esfuerso cu AVP ta bay haci ta pa percura 
pa e progreso cu nos isla a conoce den e ocho aña di 
gobernacion di AVP y tur cu e ta bay haci awor, wordo 
traduci den PROSPERIDAD pa tur hende na Aruba. 

Sea ta den trabou y entrada, enseñansa y cuido di 
salud, medio ambientey vivienda. E prosperidad mes- 
ter sigui yega na tur hende. E ta un meta ambicioso, 
pero basa riba e bon resultado di e ultimo añanan, 
e ta un meta realistico. Mas ainda e ta exactamente 
loke pueblo mes ta pidi p’e! Nan a wak e progreso, 
nan a sinti e progreso. Awor nan kier pa e sigui y pa 
nan sinti’e den tur ramo di nan bida. Y pueblo ta bisa 
cu ta AVP so por haci e mehoracion ald realidad pa 
nan! Herdé ta splica. 

TRADUCI PROGRESO DEN ROSPERIDAD 

Esaki ta nifica den vision di AVP cu famianan ta sigui 
bay padilanti. Cu nan no tin e ansha di pensa con 
paga nan gastonan di cas; pa nan por percura pa nan 
mayornan di edad y brinda un miho futuro na nan 
yiunan. Pa por realisa esaki, tanto den economia, tra- 
bou, enseñansa, cuido di salud, seguridad, vivienda y 
bida den barionan, hende mester ripara cu nan ta bay 
dilanti y cu nan calidad di bida ta mehora. Ta obvio 
cu esaki no ta tarea di Gobierno so. Pero den bista di 
AVP, ta tarea di Gobierno pa crea e condicionnan pa 
esald y stimula p’e sosode, Herdé ta mustra. 

Kiermen cu Gobierno mester sigui hiba un maneho 
p’e economia di Aruba sigui crece riba un curso 
sostenibel y crea trabou pa tur hende cu kier traha. 
E ta nifica cu Gobierno mester sigui mehora e infra- 
structura di Aruba y crea espacionan sigur, liber di 
crimen, pa hende por realmente sinti nan mes mas 
sigur y miho. E ta nifica cu Gobierno mester percura 
pa mehora ainda mas e aceso na cuido di salud di 
calidad, cu scolnan ta yuda nos yiunan pa nan tin 
exitoso den nan estudio y despues den trabou. E ta 
tarea di Gobierno pa yuda crea barionan cu ta encu- 
rasha hendenan pa traha hunto y bini hunto. 

Segun Herdé, prosperidad ta traduci directamente 
den e calidad di bida den tur forma y den e programa 
di AVP ta splica pa cada tereno di gobemacion, kico ta 
bay haci pa realisa esey. Si bo kier sa mas di e plannan 
di AVP p’e benidero añanan, por lesa y “download” 
e programa di AVP for di e website www.avp.aw 

Mirando cu Polis a haya huls y sanger riba caminda 


Ta indicacion cu tiro a cay dilanti 
di American Bar na San Nicolas 


DEN prome oranan di diadomingo mainta, Polis ta 
haya un yamada cu lo mester tabatin tiramento pafo 
di American Bar. Un patruya ta bay n’e sitio y di ber- 
dad ta topa cu evidencianan cu lo tabatin tiramento. 
Tabatin hopi sanger riba vloer tambe indicando cu lo 
mester tin persona of personanan herida. 

Tambe un gran cantidad di botter y piedra a ser haya 
na sanger den Caya Captain R. Rodgers despues di 
un supuesto bringamento grandi. 

Esaki mester a surgi den oranan di madruga pa 
mainta unda lo a surgi un bringamento grandi, dilanti 
American Bar. 

N’e sitio niun hende no tabata sa kico precies a pasa. 
E informacion cu a drenta durante oranan di madruga 
tabata di un bringamento hopi grandi cu tiramento 
den e area ald lo tabatin. 



Na yegada di Polis no tabatin niun hende mas n’e 
sitio. Polis mes a dicidi di bay check tog si por a haya 
algo, mirando cu tabata papiando di un tiramento. 
N’e sitio nan a bin ripara cu enberdad tin hopi sanger 
gespart rond, tambe tabatin boter y baranca tur ca- 
minda benta, den e cayanan eybanda. 

No ta conoci cuanto hende tabatin herida y mucho 
menos e seriedad di e heridonan of e identidadnan. 
Ultimamente den oranan lat di anochi pa madruga tin 
aglomeracion di grupo grandi di hende cu ta staciona 
nan auto den e caya aki y ta djes keda para n’e auto 
ta papia of ta dal nan drinks, dilanti di e barnan. 

Buscando informacion na e.o. Centro Medico, aki 
ningun hende a yega cu un of otro herida tampoco. 
Mescos tabata e caso na Hospital. 

Departamento Forensico a ser pidi pa duna acto di 
presencia pa tuma evidencia y Recherche tambe a 
presenta pa tuma dato. E caso ta bou di investigacion. 



. - Mainta 

^ cordtjtii 1 oko 

Tel: 583-1400 FaK: 583-1444 


BO MESTER Dl WASTE BUCKET RESIDENCIAL 
OF COMERCIAL? 


15 yrd 

20 yrd 
Big Bucket 

Small Bucket 

Parlamentario Marlon Sneek 


SECE College di Noord tin studiante y 
docentenan y awor lo haya su edificio 


UN punto cu mester sigui enfoca riba dje ya cu mas di un biaha 
Parlamentario Marlon Sneek a yega di mustra riba esald, esta e 
forma con ta goberna, di e forma con bo ta atende pa lolce ta ense- 
ñansa y con ta planifica esaki. 

No ta simplemente traha un edificio, ya cu por a scucha for di 
miembronan di oposicion cu ta papia di a bay laga plannan den 
lachi y cu Ministernan di Gabinete AVP no a ehecuta esakinan, 
ta algo di lamenta ya cu nan ta cheapshotnan asina ya cu e asunto 
aki no tin nada di haber cu haci cu simplemente construccion di 
un edificio no mas, segun Marlon Sneek. 

“Ora bo ta papia di un scol un biaha mas, nos tin cu corda cu nos 
tin cu papia di contenido, Nos ta papia di muchanan cu bo mes- 
ter pa bo tin un scol di berdad, nos ta papia di docentenan cu tin 
mester pa duna les di berdad. 

ICier men no simplemente priminti un edificio djis pasobra bo ta 
den temporada di campaña pa purba di score politicamente riba 
dje, pero ta importante pa bo guia e cos aki y bo planifica esaki 
manera e mester ta. 

Nos por a tuma nota di e caso ald despues di e debate cu a tuma 
lugar caminda hopi hende no tabata sa, principalmente hopi po- 
litico cu no tabata sa na unda Hato ta keda, caminda nan a duna 
e impresion cu Hato ta lceda banda di Portugal aya. 

P’esnan cu no sa CMB pa nos na Aruba un documento caminda 
bo por mira exactamente na unda cada sector aki na Aruba ta, y 
por mira bou di e sector 12, nan tin Hato, Bubali, San Miguel, 


Washington, Koyari, Gasparito, Keito, Noord, nan ta cay den e 
sector 12 aki. 

Kier men Hato, si tin hende cu ta duda, ta na Noord esald ta keda y 
SECE College cu t’e MAVO cu tin eynan, cu tin su mesun nomber, 
cu tin su Director, cu ta un MAVO completo, ta keda na Noord. 
Manera nos a bisa awor nos tin un MAVO na Noord, awor nos tin 
e muchanan, nos tin e docentenan, aworaki nan ta den un edificio 
cu nan ta huur y mester bay over awor na traha nan propio edificio 
anto e ora nos por bisa cu Noord tin su edificio di MAVO ya cu e 
contenido Noord tin caba. 

Ta di dos aña cu nan ta produciendo nan propio studiantenan y 
facilmente bo por pensa den ampliacion den un MAVP-HAVO pa 
Noord cu ta loke Gobierno di AVP a presenta. 

Ta mesun cos cu a haci den tempo di scol basico Princes Amalia, 
e scol a cuminsa como un dependance, despues e scol bou di Min- 
ister Dowers a bira un scol basico, el a crece y awor a inaugura su 
edificio nobo nobo. 

Aunke nos por sigui scucha contrincantenan politico ta bisa cu Go- 
bierno di AVP no a traha ningun scol nobo, pero a traha un Princes 
Amalia caminda hasta nos por a mira un miembro di fraccion di 
MEP hiba su yiu e scol nobo aki, loke ta mustra cu e mester por a 
mira cu ta un edificio nobo, of e lo ta canando cu e brilnan cu su 
colega Dangui cu ta pa mira eclipse solar, pero no ta mira e scol 
nobo cu a caba di wordo traha,” lider di fraccion di AVP, Marlon 
Sneek ta declara. 












8 


AWEMainta Dialuna, 28 Augustus 2017 


Rene Herdé: 

Comparacion: gobernacion di MEP vs. gobernacion di AYP 

Hechoncm ta mustra ta pa ken mester vota pa Aruba bay dilanti! 

ORA di tuma decisionnan importante den 
bida, hende racional ta busca informacion 
concreto pa crea claridad den nan mente y paz 
den nan curason. Asina nan por tuma un bon 
decision. 

Nan no ta laga emocion of opinion di otronan 
influencia nan decision final. 

Nan ta busca hechonan pa basa nan decision 
riba dje. Dicidi pa ken vota den un eleccion ta 
un decision importante. P’esey informacion 
concreto di hechonan ta importante pa hende 
uza den tuma nan decision, segun Rene Herdé. 

Pa yuda den esey nos ta duna aki un prome 
comparacion di hechonan cu tur hende por 
controla y verifica pa nan mes. E comparacion 
di 8 aña di gobernacion di MEP y 8 aña di 
gobernacion di AVP, ta mustra bon cla ta cua 
partido a goberna nos pais bon, soluciona prob- 
lemanan cu e pais tabatin y crea oportunidad 
nobo pa nos pais y nos hendenan bay dilanti, 
Herdé ta splica. 

E grafico cu e comparacion di con nos pais ta na 
fin di 8 aña di gobernacion, ta duna tur hende 
un bon base pa nan tuma nan decision pa ken 
nan mester vota. Esaki ta un comparacion riba 
algun punto importante pa evalua un goberna- 
cion. Tin mas punto y p’esey lo sigui cu mas 
comparacion! Herdé ta termina bisando. 


CON MEP A LAGA 
ARUBA NA 2009 


SERA 

REFINERIA 

HABRI 

12% 

DESEMPLEO 

7.5% 

- 13% 

CRECEMENTO 

ECONOMICO 

+ 2.4% 

CASI 

BANCAROTA 

FONDO Dl PENSIOEN 
Dl BEHEZy APFA 

SANO Y SOLIDO 

NOTA EXISTI 

PENSIOEN GENERAL 

PA TUR TRAHADO 

TURTRAHADO 

TIN'E 

NO 

HOSPITAL RENOBA 

Sl 

NO 

‘GREEN CORRIDOR* 

Sl 

NO 

SCOLNAN RENOBA 

Sl 



CON ARUBA TA AWE 
NA 2017 CU A VP 



QUALITY PRODUCTS- QUALITY ADVICES - QUALITY SERVICES 


AjFERTEC nv 

AIRCONDITIONINC-REFRICERATION - PARTS 


CAYA ERNESTO PETRONIA 45 
5882860-5633766 

FERTECNV MFER@OUTLOOK.COM 


* ENERGY EFFICIENCY - UP TO 26 SEER 

* SOUND RATING - AS LOW AS 59 DB 

* SOLAR POWER CONNECTION 

* ENERGY SAVINGS GUARANTEED 

*24/7 AIR CONDITIONING FOR LESS THEN AFL. 250 A 
MONTH 

REDIJ CUHEATINTTAITD 
COOLING BILLS BY^ 

inmnnnl up to 




INVERTERTECHNOLOGY 




Maoda bo e-mail aa 
noticia@awemainta. com 


AWEMAIiVTA 
TURDIADEN 

Polis a hay'e ta tira un Pitbull mata pa evita lo peor 



■« © © 



DIASABRA atardi, den careda di 6:50 Polis a wordo pidi na cas 
na Tanki Flip, cu ta keda serca di oficina di e veterinario. Motibo 
tabata cu un señora den becindario a wak tres Pitbull drenta un 
cas y mesora a avisa Polis. 

Polis a yega hopi liher y por a mira cu lo tin problema, mirando e 
grandura di e Pitbullnan y riba dje nan a drenta den e cas. 

Dado momento nan a ataca un cacho bieu di e cas, gritamento y 
adrenalina a start pa purba stop y trata nan saca nan pafo, prome 
algo otro pasa. 

Un dama y su welo, tabata den e cas y nan lo ta doñonan di e 
cachonan, cu segun nos a compronde nan a sali ora e cabayero di 
edad lo a bay muha mata. 


E dama den e pelea hunto cu e agente policial a trata na stop e 
bringamento, cu tabata den e sala cu no tabata mucho grandi, in- 
dicando cu cos por a bay hopi robes mes. Mirando cu e n’e adres 
ta biba un señora di edad, cu no tabata ni mucho na altura di kico 
tur tabata pasando. 

Polis mirando cu e animalnan cu tabata tres, tabatin e cacho teni 
y cu tabata teme pa su mes y esnan rond ta los un tiro matando 
asina un di e animalnan. 

E otronan asina mes a sigui bringa y eynan ora e cabayero di edad 
cu ta un persona enfermo di salud a drenta y yuda su nieta. Ey ta 
caminda cu a logra kita un y net e ora yiu di e cabayero di edad a 
yega. 

Mesora el a hinca e prome pitbull den auto patras y a bay paden 
busca e otro y tambe ta cargu’e hinca den e auto patras. 

Por a wak nan cara y boca na sanger y tambe nan tabata hopi cansa 
caba. Den e sala a lceda tur nasanger y tambe cosnan cu a wordo 
kibra. 

Pues un caso sumamente lamentabel pa ambos banda y tambe p’e 
agente policial cu mester a actua den un split second. 

Loke a pasa nos no ta punta dede y ni culpa niun hende. Un des- 
cuido cu e animalnan a haya e porta habri y mesora nan a sali. 
Pakico nan a bay net e cas eynan, no ta mucho cla, mirando cu 
segun nos di unda nan a sali ta hopi mas panort. 

Hopi hende tin of tabatin Pitbull, pero loke a pasa diasabra y den 
un sala chikito cu 4 cacho bringando no ta nada facil pa deal cu 
nan y sin pensa cu e por a caba den e tragedia si e bestianan ey a 
dicidi di bay ataca un ser humano tambe. 

Edu Vos ta di fiesta 



AWE nos kier a manda palabra di pabien p’e 
candidato nr. 25 riba e lista di Partido di Pueblo 
Arubano, AVP cu ta Eduard (Edu) Vos, kende 
awe ta cumpliendo un aña mas di bida. 

Edu masha pabien di parti di bo casa, bo dos 
prinsesnan, bo mama, bo ruman muher, demas 
famia sin lubida di TEAM VOS y tur bo vota- 
dornan. 

Pabien Edu y nos lo pasa awetardi despues di 5 
or na cas di partido VOS na Eagle pa nos brinda 
hunto cubo. Pabien Edu Vos. 



Berd’e ta! 


Parlamentario Chris Dammers 

Cifranan di Banco Central ta mustra 
riba aumento den economia di 3.5% 



PARLAMENTARIO Chris Dammers a mustra cu a base di e prome kwartal 
di Banco Central e proyeccion sigur pa lolce ta economia di pais Aruba, por tuma 
nota cu esaki compara cu 2016, tin un entrada di 842.5 miyon florin, mientras 
pa loke t’e aña aki, e ta para na 872.5 miyon. 

“Sin duda ta un desaroyo cu nos ta sumamente satisfecho cune y cu ta confirma 
cu e vision di Gobierno di AVP den ehecucion di su programa di gobernacion, 
esaki ta sigui duna su resultadonan positivo pa nos pais. 

Ya caba nos por mira un crecemento di 3.5% comparando cu esald bekcu locual 
ATA a pronostica den pasado cu e crecemento nan lo ta calculando na 1%, nos 
por constata cu ald tambe nos ta riba e pronosticonan calcula. 

Mirando sigur e industria di turismo, tur nos hendenan cu ta traha den e sector 
turistico, tur cu ta duna nos bishitantenan e mihor servicio posibel, nos tin cu 
gradici nan tur, nos tin cu gradici y elogia e maneho tras di industria turistico 
ald, mirando e crecemento den e industria aki cu sigur ta e pilar cu ta carga nos 
economia di Aruba. 



Pues tanto resultado di “Uitvoerings Rapportage” cu a bira conoci y tambe e 
resultado riba turismo acumula pa Banco Central, ta mustra cu Gabinete Mike 
Eman II ta sigui ehecuta su plan di maneho sigurando un desaroyo economico 
positivo cu perspectiva hopi bon pa resto di aña. 

E cifranan aki cu tur miembro di Parlamento y fraccionnan a ricibi ta mustra 
completamente un otro panorama cu locual politiconan di oposicion ta hibando 
den campaña electoral, caminda e nan ta sigui plama negativismo cu informa- 
cionnan incorecto, pero caminda e maneho efectivo di Gobierno di AVP, ta sigui 
mustra riba un maneho responsabel, un maneho di seriedad pa guia economia di 
nos pais den e bon caminda,” Parlamentario Chris Dammers ta mustra. 

POR TA RECONOCE IMPORTANCIA Dl 
ASUNTONAN SOCIAL PA CONTRIBUI NA UN 
COMUNIDAD SANO Y HARMONIOSO. 



NOBO 


Punto di salida ta pa duna guia na tur 
esnan vulnerabel den comunidad cu ta 
of por haya nan mes den un situacion 

social dificil. 


• STIMULA ESNAN CU TA COBRA 
ONDERSTAND Y POR TRAHA PA 
SUBI MERCADO LABORAL (CU 
COOPERACION Dl DAS, DPL Y EPE) 

• INCENTIVA DUNADO Dl TRABOU PA 
TUMA E GRUPO AKI DOOR Dl SUBSIDIA 
E SUMA Dl BIJSTAND PA YEGA NA POR 
LO MENOS SALARIO MINIMO 

• IMPLEMENTA PROGRAMA Dl TRABOU 
VOLUNTARIO PA HAYA EXPERIENCIA 
Dl TRABOU 

• GUIA SOCIAL PA MUCHANAN Y 
HOBENNAN VULNERABEL 

• INTRODUCCION Dl UN DEFENSOR Dl 
MUCHA 

• REFORSA Y DUNA ATENCION NA 
VOOGDIJRAAD PA EHERCE SU 
FUNCION MAS EFECTIVO 

• INTRODUCCION Dl UN CRECH SOCIAL 

• PROMOVE INTEGRACION SOCIAL 

Por E Forsa Nobo E1 


PA ESAKI NOS LO: 

RESTRUCTURACION Dl 
DEPARTAMENTO Dl ASUNTO SOCIAL 
REFORSA POSICION Dl CENTRONAN Dl 
BARIO 

REFORSA MULTIDISCIPLINAIR 
CENTRUM 

CURSONAN CON PATRAHA 
PRESUPUESTO Y Dl FORMACION 
FAMILIAR 

CONSCIENTISACION ENCUANTO 
ABUSO Dl MUCHA Y HENDE MUHER, 
EMBARASO HUBENIL Y ADICCION Dl 
DROGA Y ALCOHOL 
INTRODUCCION Dl REVERSE MORTAGE 
INTRODUCCION Y IMPLEMENTACION Dl 
DEFENSORDI PUEBLO 
•INTRODUCCION Dl LEY PA 
REORGANISA DEBE PERSONAL 
PROTECCION Dl DERECHO PA 
PERSONANAN CU LIMITACION 

#HUNTO NOS POR 


Andin Bikker: 

Gobierno ta incapaz y 
Minister Dowers ta zwak 

Den menos cu 12 ora dos atraco violento! 

E ola di criminalidad bou e maneho desastroso di e 
Gobierno actual ta sugui Idbra tur record. Den fin 
di siman nos isla a bolbe wordo asota cu dos atraco 
serio den menos cu 12 ora. 

Un na un cas na Cura Cabay unda cu un señora di 
edad a wordo atraca y herida den oranan di marduga. 
Rib’e mes un dia un comerciante cu su trahadonan a 
bira victima di otro atraco violento, Bikker ta splica. 

E ultimo atraco a tuma luga den dia cla y den un area 
unda turistanan crusero ta frecuenta tur dia. Pues e 
ola di criminalidad no solamente ta afectando nos 
comunidad seriamente pero alavez ta forma un me- 
nasa serio pa nos turismo, cual ta e pilar economico 
cu nos isla ta sostene riba dje. 

Den 8 aña di gobernacion ni e Minister di Husticia ni 
e Prome Minister actual no a sa di percura pa un plan 
efectivo pa preveni y combati criminalidad. “Nan ta 
puro show, nada di contenido”, segun Bildcer. 

Bildcer ta bisa, “Por a tuma nota cu e Minister Dow- 
ers ta campaña cu e palabra “duro”, pero e realidad 
amargo ta cu Dowers ta hopi zwak, paso e no a sa di 
a atende den 8 aña como Minister cu e ola di crimi- 
nalidad cu ta afectando nos isla.”. 

Ainda ta fresco den nos memoria con e Minister a bay 
tuma vestnan di seguridad regalo for di un compania 
priva, confirmando asina cu den 8 aña e no a cumpli 
cu su trabow di ekipa nos Cuerpo Policial manera 
debe ser. 

Segun Bikker, na momento cu partido POR drenta 
den gobernacion nos tin e Plan Vision 17-21 cla pa 
ehecuta. Lo duna debido atencion na nos Cuerpo 
Policial unda cu lo percura pa mas ekipo moderno, 
visibilidad y proteccion, mehora e comunicacion 
y relacion cu e comunidad, y duna informacion y 
conseho di kico e habitantenan y comercio por haci 
den cooperacion extenso cu Cuerpo Policial, pa evita 
cu nan ta bira victima di malhechornan. Lo subsidia 
sistemanan di alarma. 

Tambe lo mehora proteccion di nos costanan, pone 
iluminacion den areanan vulnerabel y mas vigilancia 
cu ayudo di radar y drones. 

Mester frena e ola di criminaldad inmediatemete pa 
brinda nos ciudadanonan y bishitantenan e protec- 
cion necesario y alavez salbaguardia nos turismo, 
Bildcer ta conclui. 













_ 

Homber cu a hit and run ta keda 
deteni pa maltrata un dama 

Mientras el a wordo haya cu cuchiu den man 







b&p/interface arcba n.v. 

Consultancy and Traininfi 


Upcoming Training Schedule 


* Warehouse & Logistic (Starting August 19) 
-LaborLawinAruba (Starting August 28} 

* Administrative Assistant (Starting August 30} 

* Supervisory Skiils Basic (Starting August 30} 

- Discipiinary Procedures (Starting August31) 

* Secretarial Management (Starting Octob^r4} 


facebook»com/bpinterface 


For acfditional informatlon and registration please contact us! 
ÉmaiJ: bpimterfaceaua#setarnetaw Tel: 594'5533 / 587'7Q50 


We're pleased to announce ihe training schedule for the months of August through October 2017. 
We can also provide these training sessions, as customiied In-Company training. 


DIASABRA den oranan di madruga un patruya policial a wordo manda cu 
urgencia na E1 Conquistador Apartments na Sabana Liber, pa un homber cu lo 
ta maltratando un muher. 

Mesora un patruya ta bay n’e sitio y na yegada nan ta mira un homber cu un 
cuchiu den su man ta core sali pafo. Mesora Polis ta gar’e y ta kita e cuchiu for 
di dje. E homber a keda deteni y transporta pa Warda di Polis. 

E dama tabatin un corta na su man y aparentemente el a ricibi varios golpi na 
su curpa. 

E Polisnan n’e sitio a pidi pa presencia di ambulance pa trata e dama aki. 

Pafo di e apartamento Polis a topa cu un Daewoo Racer color cora scur y e 
tabata falta e bumper di dilanti y tabatin sla basta recien n’e auto. 

Un poco despues Polis a haya e informe cu un rato pasa na Alto Vista un auto 
lo a ranca dos pal’di lus y a sigui core, pero a laga e bumper di e auto atras. 
Mesora un patruya a bay n’e sitio y enberdad a confirma cu ta trata di e bum- 
per di e Daewoo Racer di e mesun persona aki. E auto a keda confisca pa mas 
investigacion. 

FTA ta haci su re-entrada na Tele Aruba 


DIABIERNA ultimo, Mediador di Gobierno a organisa un refer- 
endum p’e trahadornan di Tele Aruba, kendenan a expresa di kier 
pa FTA bolbe representa nan y negocia un CAO nobo pa nan. Di 
tur e trahadornan di Tele Aruba (12) nan tur a vota pa FTA. 

Presente n’e un ora di referendum, tabata Presidente di FTA, Hu- 
bert Dirksz y Giovanni Kock, di parti di gerencia di Tele Aruba, 
mientras cu e Director mes, Andre Schouten a briya cu su ausencia. 

Awor cu e resultado ta conoci, e siman ald FTA ta cla pa cuminsa na 
presenta nan mes y papia riba diferente punto cu tin e trahadornan 
ald masha disgusta cu a pone nan busca un sindicato pa negocia 
pa nan un CAO nobo. 

E ultimo CAO cu Tele Aruba tabatin a expira na 2004, tempo cu 
SETAR a tuma Tele Aruba bao di su maneho y for di e tempo ey, 
no tabatin CAO mas. 


Mester bisa cu e trahadornan, maske cu Tele Aruba ta forma parti 
di SETAR, nan no ta haya mesun pago, y sigur no ta haya mesun 
compensacion cu trahadornan di SETAR. Semper a ser bisa cu no 
por compara e trahadornan igual cu esnan di SETAR. 

Pero loke a molestia e trahadornan di Tele Aruba mas, te e hecho 
cu cada bes cu reclama aumento o mihor dicho lder un ahuste di 
salario, gerencia di Tele Aruba ta laga sa cu no tin placa. 

Pero kico nan mes ta mira, cu casi tur trahador di ATV, canal 15 
a haya trabao na Tele Aruba, y tin di nan mihor paga cu esnan di 
Tele Aruba mes. Con por ta, cu no tin placa pa un ahuste y tur e 
añanan ey, e trahadornan di Tele Aruba a haci sacrificio, pa awe 
tin placa pa otronan cu a bin forma parti di Tele Aruba. 

Pesey a pidi FTA pa bin representa nan y negocia mihor beneficio cu 
nan tin aworaki. Hopi di e trahadornan aki ta cuestiona e maneho 
cu ta ser hiba actualmente na Tele Aruba. 


Staf Medico y Asociacion di Specialista 

T« distancia di publicacion incorecto encuanto 
Hospital, cu ta carece di tur berdad 


FOR di Directiva di Staf Medico na Hospital y Aso- 
ciacion di Specialista di Hospital di Aruba, (ASHA) 
nos a recibi un comunicado den cual nan ta distancia 
nan mes completamente di e contenido incorecto di e 
articulo: “Cambionan den verbouwing edificio hospi- 
tal ta life threatening”, cu a wordo publica den varios 
corant diamars dia 11 di juli 2017. AWEMainta no 
a publica esaki. 

Directiva di staf medico ta condena publicacion di 
dicho e articulo aki, sin verifica contenido cu directiva 
di staf medico. 

Tambe Directiva di Staf Medico ta condena e ac- 
cion di e specialista cu a participa den un entrevista 
y consecuentemente no ta comparti e opinion di e 
specialista aki. 

Ademas, Directiva di Staf Medico ta lamenta cu 
varios nomber di mediconan specialista a wordo 
menciona den e articulo, mientras cu e specialista 
mes ta keda anonimo. 

Por ultimo, expresionnan den e entrevista tocante e 
“situacion peligroso” ta resultado di opinion personal 
di e specialista aki y no ta basa riba realidad. 

Directiva di Staf Medico kier enfatisa cu e edificion 
nobo di Dr. Horacio E. Oduber Hospital ta nifica un 
mehoracion enorme y lo trece cambio positivo p’e 
cuido medico na Aruba. Calidad di cuido medico y 
seguridad pa paciente, semper ta keda prioridadnan 
di Staf Medico. 



•A 



Mainta 


www, facebookxom/awemamta 



17-21 

HUNTO NOS POR 


£ 

E FORSA N0B0 


UVE EDTTKON 

át&y SINTONISE PA 9:10 PM 
[ DIALUNAANOCHI 

Telearuba TELEARUBA CANAL13 

Na Tamarijn 

Accidente cu hopi daño material entre tres auto y 
un dama a keda deteni pa core auto bou influencia 



DIASABRA anochi den careda di 10:45 un acci- 
dente cu bastante daño material ta sosode na Tama- 
rijn. Ta trata di un accidente entre tres auto. 

N’e sitio Polis ta topa cu Checrolet Blazer, un Kia 
nobo nobo y un Honda cu t’esun cu a causa e ac- 
cidente. 

Ambulance tambe a ser pidi pa controla e chauffeur 
di e Honda, kende a bay sinta na un cas eybanda y 
warda Polis y ambulance yega. 

Nos a combersa cu e chauffeur di e Chevrolet y el a 
conta nos lo siguiente: E auto su dilanti, esta e Kia y 
su persona den su Blazer tabata bayendo direccion 
Sero Pita. 

Dado momento, e Honda bayendo direccion Bloe- 
mond, ta hala na su man robes y ta chip e parti dilanti 
di e Kia. Esaki a causa cu e na su turno despues cu e 
Kia a haya e impacto a bay dal tras di dje. Mientras 
e Honda e kibra completamente banda di chauffeur. 

Polis di Trafico a yega y despues cu personal di am- 
bulance a controla e dama, el a wordo deteni dor di 
tabata core auto bou influencia. 

Dañonan material n’e autonan ta considerabel. 

Foto cortesia ArubaNative.com 


Tel: 5821164 
Cel: 5931189 
Fax: 5880109 
www.boutique keyl a. com 



Nos tin hopi paña nobo y bunita 
di size S te cu size 26 
Pasa wak pa bo mes!! 

'Iike*u5 on 

Paradera 84 ~ Dialuna - Diasabra ~ 9am - 6:30pm m (I façebook 



Boubque Keyla 

Mas di 2000 hende a celebra Carubbian Festival 



CARUBBIAN Festival cu a sa di haci su gran entrada dia 24 di 
augustus a yama bon bini na un multitud grandi den e cayanan di 
San Nicolas. 

Después di 7 luna di espera comunidad di Aruba a prueba e falta 
grandi cu un festival manera Carubbian ta haci tanto p’e localnan 
como e bishitante. 

Pues manera a priminti a trece cambionan grandi den e festival aki 
su structura, show, localidad y metanan. 

Manera por a compromise for di e representante di Carubbian 
durante e diferente entrevistanan promoviendo e evento aki, unda 
a splica cu e fundacion di Carubbian ta honrando su meta pa no 
solamente produci un Street Festival, pero usa e festival ald pa duna 
realse n’e herencia cultural di San Nicolas. 

Carubbian lder diferencia su mes di tur otro festivalnan cultural cu 
ta wordo presenta na hotel y crea un experienca unico p’e bishitante 
local como internacional. 


Dunando asina aki oportunidad na San Nicolas pa haya su honor 
y Gloria, caminda un festival grandi asina ald lo sa di crea un fluho 
economico pa negoshinan den caya di San Nicolas. 

Pues siman pasa diahuebs durante e apertura e festival a cumpli su 
promesa pa ta un festival diferente y exitoso. 

E cambio di localidad a amplia e posibilidad pa crea más experiencia 
riba nivel artistico, cultural y culinario. 

Caminda e area di ‘food court’ a sa di haci un gran acohida bou di 
e publico presente. Cu mas di 30 vendors di cuminda unda ya pa 
final di anochi tur cuminda tabata sold out. 

Pa pone cherry riba e bolo a haci e clausura di e prome edición di 
Carubbian cu Tsunami cu mas cu claro a sa di mantene e publico 
riba pia te laat den ful celebración p’e regreso di a festival aki. 

Cu e regreso di Carubbian ta mustra cu e sobrivivencia di e festival 
aki ta sigur mustra promenente pa future. 

Aruba su team a registra y 
ta train p'e Pan Americano 
di Taekwondo na Costa Rica 







E team di Aruba tin un solo meta y a registra 
p’asina confirma nan participacion n’e Pan Ameri- 
cano di Taekwondo na San José, Costa Rica. 

E team ta train dos biaha pa dia bou supervision 
di ex campeon mundial, Salon de Fama y coach 
Olimpico di varios pais, Henk Meijer. 

Henk Meijer ta pone hopi enfasis riba e ultimo 
desaroyonan actual di Taekwondo. 

Training lo sigui asina e siman aki te cu diaran- 
zon, pasobra e muchanan mester pisa pa nan 
bringa. Training a sigui ayera diadomingo mainta 
y atardi mirando cu Costa Rica ta 3300 pia ariba 
nivel di awa “altitud”. 

Aruba su team ta; Joshua Klabér, Chiarra Petrocchi, 
Záhyon Klabér y Charrick Winterdaal. Teofilo Ro- 
driguez y Henk Meijer t’e dos coachnan cu lo bay 
coach e team y nos ta conta cu medaya pa Aruba. 

Dr. Nuris Lampe 

Ta comenta riba fayonan den salud 


DEN maneho di salud na Aruba tin masha 
hopi keho apesar cu tin un seguro general cu 
ta cubri henter pueblo. E problema cu salud 
ta enfrenta ta: lista di espera largo. Esaki ta 
paso e continuidad di e servicio medico ta 
stop y cumula ora e dokter tin y ta obliga di 
bay un congres y mester tuma vakantie of si e 
bira malo, etc. E ora ey no tin ningun hende 
den su luga. Paso e dokter cu mester tuma 
su luga no por tuma tur pashent, lagando 
esald solamente pa emergencia so y e lista di 
espera ta bira largo, si tin di busca un dokter 
di afo pa suplente esaki mester wordo paga 
pa e dokter mes es decir, ticket, hotel, auto 
y salario, segun dr. Nuris Lampe. 

Si ta e caso di hospital ta mesun schalering 
di salario pero e dokter di afo no ta mira ni 
e mitar di e pashentnan atrasa. Dus e lista 
di espera ta keda bira largo. Pakico asina 
hopi problema? 

Paso e reglanan tanto di hospital como di 
AZV ta basa riba un manpowerplanning cu 
criteria di Hulanda, cual no ta pas pa Aruba, 
nan Ider dokter caro di Hulanda como su- 
plente, pero cu ni por hasi e trabao. Nos di 



ReD kier flexiblilisa e admision di dokter na 
Aruba pa por haya mehoracion di e cuido 
dor di implementa Arubig pa nos mesun 
specialistanan cu a studia den region, Lampe 
ta splica. 


AZV solamente ta spaar placa riba dokter y 
botica y no riba nan mes! Mehora e impor- 
tacion di remedi na alcance di un y tur! Y 
cuminsa stop e persecusion di specialista di 
manera inhusto. 


Que hubo di prevencion? E conscientisacion 
ta cuminsa na scol. Mester bin cu e inter- 
vension di e instancianan cu ta encarga di 
prevension pa pone nan traha cu muchanan, 
pa familia planea, dietista, dokternan den 
campo di Soas, psicologo pa evita e malesa 
di adiccion, Lampe ta mustra. 

E derde lijn ta esun cu nos no tin na Aruba. 
Awor ald e eerste lijn a wordu reforza cu 
hendenan no medico, awor sigur a alivia 2de 
lijn paso e pashent ta bay di eerste pa derde 
lijn mesora! 

Pero e ta mucho laat y e eerste lijn a rek en 
trek e pashent sin tin un diagnose. Mi ta 
ripiti sin un diagnose, un sospecho no ta di- 
agnose, manda hende malo cas bao sospecho 
ta negligencia. 

Nos di ReD ta bay cambia e forma cu e dok- 
ter ta traha, e mester genera un diagnostico 
dirigi na lolce e ta haya rib’e pashent. 

Ora bo ta lcere cu bo ta perfecto bo no por 
cambia paso bo no ta mira bo defectonan. 
Esey ta AZV y HOH, Lampe ta termina 
bisando. 



K 

rji 


Punto dl Bista 

Cu victor (Tako) Winklwr 
Riba Wcbsite y Facebook di AWEMainta 
Subi www.5wemainta.com 
Y sigui e entrevistanan haci 

Booshi Wever (Lista PPA/UPP): 

Faltando menos cu un luna pa eleccion di ripente 
Alex Schwengle ta preocupa cu nos medio ambiente 



DEN varios medio di comunicacion por 
a tuma nota di un declaracion di Minister 
Schwengle cu, aunke cu no ta su cartera, e 
lo bay haci investigacionnan di e awa y otro 
molesternan cu tin di haber cu nos medio 
ambiente, manera e dump di Parkietenbos. 
Schwengle ta lubida di menciona cu t’e su 
mesun Gobierno di AVP a percura pa boycot 
e proyecto di dump y ta causa di e molester 
p’e ultimo 8 añanan? 

Unda e Minister aki tabata dia cu a acorda 
e contracto strangulante cu Citgo, cu ta 
contente un paragrafo basta largo na unda 
ta EXONERA Citgo di tur cu lolce ta trata 
medio ambiente? 

Esaki ta conta pa loke ta trata leynan local 
cu lo por bin den futuro, pero mas pio ai- 
nda, cu lo no por impone ningun regla cu ta 
existi riba nivel internacional, segun Booshi 
Wever, di lista PPA/UPP. 

Ta mas cu obvio cu e 
Minister aki un biaha 
mas ta actuando pa 
scapa peyeho di e fra- 
casonan di e Gobi- 
erno aki y muy en 
particular 
esun 


di Mike Eman. Prensa Mericano y prensa 
internacional a anuncia cu e Gobierno Meri- 
cano lo bay impone medidanan hopi pisa 
riba Venezuela. 

E compania Citgo lo ta un di nan cu lo bay 
wordo afecta dor di e medidanan ald. Kico 
lo bay t’e consecuencia pa e “upgrader” na 
Aruba maneha pa Citgo-Aruba? Si encaso e 
deal no bay door, anto e partidonan cu a bay 
ciegamente tras di e contracto strangulante 
aki, esta AVP, MEP y POR lo mester bay 
splica pueblo na placa childto di con a firma 
sin tin un bista total kico e deal ta encera. 
Parce cu ya caba Mike Eman a cuminsa 
busca tur forma di haci “damage control” y 
nos ta convenci cu e anuncio heroico di e 
gigante Schwengle ta forma parti di e “dam- 
age control” aki, segun Booshi Wever. 

Alabes e pregunta ta surgi con bin cu ta 
te awor tin interogante riba Arugas 
y Ecogas? T’asina kier purba di 
yuda Milce Eman pa haci un 
damage control p’e contract cu 
Ecogas, cu a costa mas di 40 
miyon florin di WEB? Enbes 
di a sinta na un manera serio 
y busca un solucion p’e prob- 
lema cu tin eynan, ta busca 
tur manera pa scapa e peyeho 
di Mike Eman p’e hecho cu e 
proyecto te ainda no a duna 
e resultado cu a ser spera, 
apesar di e tantisimo placa 
cu a wordo inverti dor di 
e.o. WEB. 

E mesun modus operan- 
di a sosode den tempo 
di Racetrack na unda 
Henny Eman a usa 
Tico Croes pa bin cu 
condicionnan adi- 
cional, cu al final 
pueblo di Aruba a 
“end up” ta 
paga mas 
di 30 
miyon 
dolar, 


sin tin dicho proyecto. 

Aki ta mustra mesun cos. Enbes di sinta na 
mesa cu e inversionista local aki pa mira con 
y kico mester haci pa evita cu tin un “kapi- 
taalsvernietiging” pa ambos partido, esta 
tanto pa pueblo, como Ecogas, Mike Eman 
ta usa su mucha manda Alex Schwengle pa 
haci e trabou sushi. 

UPP ta kere cu, apesar cu e procedura usa 
a bay contra tur reglanan di Good Gover- 
nance, mester busca tur manera pa yega na 
un solucion na bienestar di nos tur. Y solu- 
cionando e problema ald, cu tur transparen- 
cia, Serlimar como patrimonio di pueblo, lo 
wordo scapa tambe di un desangramento. 

E vision di Mike Eman pa Aruba lo ta 100% 
green na 2020 ta parce di lo bira un fracaso 
total. Hasta Corsou a laga nos atras den 
introducion di energia renobabel. Corsou 
a bin ta haci esald keto y sin mucho buya. 
E fracaso aki no lo tin unicamente conse- 
cuencia serio pa nos situacion economico y 
financiero cu e aumento di e debe nacional, 
pero lo resulta den un deterioro pio di nos 
enseñansa, nos seguridad social cu lo oca- 
ciona un aumento drastico di nos criminali- 
dad. Mientras cu internacionalmente nos lo 
perde credibilidad. 

Pesey pueblo di Aruba tin un alternativa 
viabel y realistico den e combinacion PPA/ 
UPP, cu ta ofrece un plan (Plan 3Mil +) pa 
libra e pueblo for di e dilemma cu pueblo 
tin, esta e hecho cu nan ta wordo yena cu 
promesanan falso y fofo di partidonan cu 
hopi placa y cu tin doño. 

E plan ald lo hiba e pueblo n’e siguiente nivel 
dor di percura pa nos por sigura e pueblo 
cu ideanan cu a hiba hopi otro pais den un 
desaroyo positivo. 

Na prome lugar introduccion di reglanan di 
Good Governance sigui p’e “Mededinging- 
sautoriteit” y e “Swiss-Model lo percura pa 
crea confiansa den e pueblo y e inversonista. 

Pareu cu esald inversion di nos enseñansa 
unda ta hisa e nivel di educacion di nos 
comunidad. Esakinan ta condicionnan 
cu lo mester percura pa un crecemento 
economico duradero y sostenibel y garan- 
tisa cu e pueblo di Aruba tin un MIHO 
MAÑAN, Booshi Wever a conclui. 

Sintonisa y haya sa mas di e plan di gobernacion 

Diamars lo tin tercer edicion di POR su 'Vision 17-21 Live edition # 



DIAMARS 29 di augustus 
lo tuma luga na EPI e di tres 
edicion di ‘Vision 17-21 Live 
edition’ di partido Pueblo Or- 
guyoso y Respeta (POR). Na e 
ocasion miembronan di prensa 
obhetivo ta wordo invita pa 
haci pregunta na candidatonan 
riba lista di POR riba temanan 
specifico. 

E temanan di e tercer edicion 
ta enseñansa y deporte. Comu- 
nidad ta cordialmente invita pa 
asisiti e encuentro aki cumin- 
sando 7’or di anochi. 

E encuentro lo wordo transmiti 
live riba pagina di Facebook di 
POR E Forsa Nobo 7’or y mey 
en adelante. Pa esnan cu pa un 
of otro motibo no alcansa pa 
sintonisa esaki, por mira e ripi- 
ticion tur dialuna 9’or di anochi 
na Tele Aruba. 

Sintonisa e encuentro di aki y 
haya mas informacion di POR su 
vision cu ta vision di comunidad 
pa comunidad. Bo voto ta hopi 
importante y ta e instrumento 


cu ta duna un partido of un 
persona specifico e poder pa 
goberna bo pais. 


P’esey ta importante pa bo in- 
forma bo mes y ta consciente di 
locual cu cada partido ta para 


p’e, asina bo ta deposita bo voto 
cu confiansa dia 22 di september 
proximo. 



DLASABRA madruga pa mas 
o menos 03:18 Central di Polis 
ta haya un yamada di AC cu un 
atraco a caba di tuma lugar na 
un cas na Cura Cabay. 

T’asina cu na yegada di patruya 
policial ta bin topa cu un señora 
grandi n’e cas kende ta declara 
cu un rato prome 2 homber full 
na preto bisti cu un arma di 
candela y nan cara no ta tapa, a 
drenta su cas y atrake. 

Un di nan lo a dal’e cu e arma 
di candela na su cabez. Nan a 
bay cu mas o menos Afl 300, y 
tambe su celular. 

Nan mester a huy na pia y tur 
dos a papia Papiamento. Atraco 
Team a presenta pa sigi cu e 
investigacion y tambe a pidi pa 
Yudanza pa Victima (Slachtof- 
fer hulp), mirando e situacion 
cu e señora a pasa’den. 

Ken cu por a wak of sa algo yama 
tiplijn di Polis cu ta 11141. 

Base minimo di 
infrastructura pa scolnan 
prioridad di enseñansa 
pa Partido POR 

INTRODUCCION di un base infrastructural 
minimo pa scolnan di Aruba, teniendo cuenta cu e 
cantidad di alumno, tanto pa pa lolce ta material, 
ekipo y facilidadnan, ta un di e puntonan di prioridad 
di Partido POR riba tereno di educacion y enseñansa. 
Banda di esey, POR den e proximo periodo di go- 
bernacion lo intensifica e maneho di mantencion 
di edificio di scolnan p’asina elimina e atraso cu tin 
rib’e tereno aki. Mirando cu Colegio Arubano no tin 
espacio mas pa sigui crece na su localidadnan actual 
y cu Noord ta un di e districtonan cu mas rapido 
ta creciendo, lo construi un scol pa MAVO/HAVO/ 
VWO na Noord. 

Scolnan di Aruba mester ta dispone di ekipo y fa- 
cilidadnan manera local pa duna les, banld y stoel 
comodo, smart TV, cantidad di laptop, conexion 
di internet, cantidad di baño, grandura di area di 
recreacion y grandura di areanan cu sombra p’asina 
mucha y hobennan por haya educacion n’e nivel cu 
nan tin derecho riba dje. 

POR lo haci esfuerso pa den e cuadro ald, promove 
modernisacion y digitalisacion di nos enseñansa. 
Lo crea scolnan saludabel cu cantina cu ta bende 
cuminda saludabel y area di recreacion cu ta brinda 
oportunidad pa e alumno haci movecion. Ademas, lo 
ehecuta den fase un plan pa instala airco na scolnan. 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 25 Aug, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 

100.00 

Amerikaanse dollar 

USD 

1.77 

1.78 


1.80 



ATENCION! 

PARTICIPACION 


AWEMAINTA ta acepta publicacion di comu- 
nicado di prensa (press release) acompaña cu foto 
digital asumiendo cu e persona of e instancia cu a 
somete e comunicado di prensa pa publicacion tin 
derecho of autoridad pa publica of usa e material 
digital cu a ser somete pa publicacion. 


Canadese dollar 

CAD 

Zwitserse frank 
(per 100) 

CHF 

Pond sterling 

GBP 

Japanse yen 
(per 10.000) 

JPY 

EURO 
(per 100) 

EUR 

Deense kroon 
(per 100) 

DKK 

Noorse kroon 
(per 100) 

NOK 

Zweedse kroon 
(per 100) 

SEK 


1.40 

1.42 

184.45 

185.17 

2.22 

2.27 

160.82 

162.29 

208.40 

210.31 

27.29 

28.01 

21.79 

22.51 

21.12 

21.84 


1.44 

185.97 

2.33 

163.92 

212.42 

28.81 

23.31 


E presentacion di e comunicado di prensa pa pub- 
lication den AWEMainta ta ensera cu e persona of 
instancia ta asegura cu e tin derecho of autoridad pa 
publica e material digital y cu e ta acepta sin ningun 
reserva pa indemnifica y proteha AWEMainta por 
completo contra di cualkier demanda of causa pa 
daño y prehuicio cu ta ser alega contra AWEMainta 
pa motibo di cualkier violacion di derecho di autor, 
cuallder otro derecho intelectual of otro derecho civil 
of contractual. 


22.64 


Gerencia 

Aruba ta e prome isla den henter 
Caribe pa estrena e mashinnan aki 

Marriott Stellaris Casino ta 
introduci "Bufalo Grand 



NA Marriott Stellaris Casino tin dos slot mashin 
nobo y nan ta masha orguyoso di esaki. 

Marriott Stellaris Casino a lansa e mashinnan Bufalo 
Grand, di cual no solamente localnan pero tambe 
turistanan lo por disfruta di nan. E slot mashinnan 
nobo aki apenas tin un par di dia cu a instala nan 
den e casino y tin un bon acogida entre e turistanan 
cu sa di nan. 

Marriott Stellaris Casino ta e unico casino den henter 
Caribe cu tin e exclusividad rib’e mashinnan aki. 

Gerente di “Marketing and Slots Performance”, esta 
Yazira Javois-Feliciana, a indica cu na momento cu 
sinta na un di e 2 mashinnan di Bufalo Grand, cu 
mesora e experiencia di hunga ta cambia. E mashin- 
nan aki a gana “top awards” na Merca y ta masha 
conoci den estadonan grandi manera Las Vegas. E 
mashinnan ta conoci pa paga multiple progresivo, 
tambe e ta ofrece mas di 5 progresivo cu por gana di 
dje. E progresivo mas grandi cu por gana ta cuminsa di 
10 mil dollar bay ariba y mini progresivo ta cuminsa 
desde 10 dollar. 

Na momento cu un persona sinta na e mashin, e 
hungado por gana 5 progresivo pero tambe e lo sinti 
un experiencia unico y cu chens pa gana premionan 
bonus. Ora cu drenta den e parti di bonus, ta drenta 
den e Bufalo Grand y aki ta unda cu e bufalonan ta 
bin. Eynan ta e caminda cu e hungado lo experencia 
diferente forma pa yega na e bonus y sigui hunga. 
Den e bonus lo haya extra spin, extra bonus y otro 
metodonan mas p’asina por sigui hunga. Yazira 
Javois-Feliciana a sigui splica cu e mashin ta ‘curve’ 
y e ta ‘touch screen’, pero tambe e tin un 5.1 stereo 
sound. 

Den apenas algun dia, Marriott Stellaris Casino ta 
contento di anuncia cu ya caba tin hungadonan cu a 
gana jackpotnan di 500, 600 of 2000 dollar pero ai- 
nda no a bay cu e progresivo grandi. Desde cu a pone 
e mashinnan den funcion, ya caba e jackpot ta riba 
12 mil dollar y na cualkier momento e lo por paga. 

Representante di Casino VIP, Jamil Maduro, a splica 
cu e mashin tin un Golden Wheel y pa yega na esaki, 
3 di nan mester aparece riba e screen. Por bet dife- 
rente suma y na momento cu yega esaki, automati- 
camente e ta drenta den e bonus y e hungado por 
gana diferente suma. 

Pa por gana e “Grand progresive”, mester bet 3 dollar. 
Loke cu ta haci e experiencia unico ta cu na momento 
di drenta den e bonus, e screen ta cambia ful. 
Tambe ta haya chens di “spin” e “wheel” y aki un 
hende por haya sa si kico tur nan por gana sea un di e 
jackpontnan, extra spin of por gana placa 2x, 3x of 5x. 
Jamil Maduro a expresa cu e mashinnan ald no tin un 
boton special cu mester primi pa por gana e jackpot 
y esey ta haci cu e ta diferente cu e otro mashinnan. 
Stellaris Casino ta invita tur hende pa pasa test e 
mashinnan y pa sinti e experiencianan unico cu nan 
tin di brinda. 

Den cuadro di e ultimo tokenan 

Acudi na reunion na CBB awe nochi 






DESPUES di un exitoso eleccion y coronacion di 
damanan cultural, Centro di Bario Brazil (CBB) ta 
preparando p’e dos paradanan cu ta diabierna 1 di 
september y Parada cu Lantema y dia 3 di september, 
y e grandioso Parada Folldore Cultural. 

P’e motibo aki un yamada ta wordo haci na tur grupo 
cu ta bay participa pa acudi awe dialuna 28 di sep- 
tember na un reunion cu lo cuminsa pa 7;30 pm na 
Centro di Bario Brazil. E ta hopi importante pa nos 
duna cada grupo nan number. CBB ta wardabo. 






















































AWEMainta Dialuna, 28 Augustus 2017 


23 


Lactatiekundige/specialista di lech'i pecho, Minouche Lopez 

Ta importante pa hunto 
promove lechi materno 



SPECIALISTANAN riba tereno di 
lech’i pecho, Minouche Lopez trahando na 
Directie Volksgezondheid DVG y Marlene 
Giel alavez enfermera trahando na Dr. 
Horacio Oduber Hospita, a regresa for di 
un conferencia di “Global Access to Skilled 
Lactation Care” cu a tuma luga na comienso 
di augustus na Toronto. 

E conferencia ald ta cuadra exactamente cu 
locual Directie Volksgezondheid tin den su 
maneho di prevencion pa Aruba. E aña aki 
e tema di Siman Mundial di Lech’i Pecho, 
1-7 di augustus, ta “Sustaining breastfeed- 
ing together” y esaki ta algo cu tur hende na 
Aruba por contribui na dje. 

Brinda apoyo na dunamento di lech’i pecho 
ta ora mamanan ta encurasha otro den du- 
namento di lech’i pecho. No solamente e 
pareha, famia y amistad, pero tame e perso- 
nanan cu ta traha den cuido medico mester 
traha mas uni pa brinda e miho servicio na 
mama y yiu. 

Mester mas cooperacion intre organisacion 
den region cu ta promove lech’i pecho, 
asina e topico ta lceda un punto di atencion 
riba agenda politico y por wordo carga pa 
comunidad. 

Diferente meta di “Sustainable Develop- 
ment Goals” ta aplicabel pa Aruba logra 
prome cu aña 2030. Algun di nan: 

Informa publico tocante lech’e pecho for di 
momento di embaraso te na momento cu 


un baby recien naci haya y continua haya 
lech’i pecho. 

Mas union entre esnan cu ta trahando den 
cuido di mama y yiu y sa di nan tarea im- 
portante pa ofrece cuido optimal durante e 
periodo cu mama ta duna su yiu lech’i pecho. 
Tambe kico e trabou di un specialista di 
lech’i pecho ta y kico e por nifica pa comu- 
nidad. 

Compromiso pa yuda crea un area di interes 
comun. 

Promove trahamento hunto cu apoyo di 
Gobierno, AZV y tur instancia cu ta traha 
cu mama y yiu. 

Minouche Lopez y Marlene Giel a keda 
acerca pa e ‘International Board of Lactation 
Examinars (IBCLE) pa bira e “countrypoint 
coordinators” di Aruba pa asina promove e 
profesion di specialista di lech’i pecho (IB- 


CLC), implementa un maneho nacional na 
Aruba y ful den Caribe. A pidi nan pa motibo 
cu tanto Lopez como Giel ta e uniconan 
den region cu tin e abilidad profesional aki, 
esta specialista di lech’i pecho y cu ya nan a 
traha un Plan di Maneho Nacional di Lech’i 
Pecho pa Aruba. E idea ta pa introduci e spe- 
cialismo y stimula cu ta bin cu maneho den 
region tambe. Awo cu hospital lo expande, 
lo introduci algun maneho cu ta poni den e 
Plan di Maneho Nacional di Lech’i Pecho. 

Poco, poco tur trahando den e area di cuido 
di mama y yiu ta yega mas cerca otro pa crea 
e ambiente ideal caminda tur mama por 
duna nan yiu lech’i pecho den e temporada 
cu nan desea. Dunamento di lech’i pecho ta 
sostenibel ora salud di mama y yiu ta me- 
hora, tin un efecto positivo riba medio am- 
biente, economia y riba mercado di trabou. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Rene Herdé: 

AVP so por bisa cu e tin un 
programa di pueblo, pa pueblo 

AVP a bolbe traha un programa pa goberna 
Aruba a base di loke pueblo mes a scoge 


“TRAHA un programa ta nada. Ehecut’e 
te cos!” Esey ta un di e expresionnan im- 
portante di Rene Herdé den un entrevista 
rib’e programa di partido AVP yama “PA- 
DILANTI”. 

E1 a sigui bisa: “Traha un programa yen di 
promesa, sin niun analisis of investigacion, 
sin niun consulta cu expertonan y sin scucha 
pueblo di Aruba, ta facil. Djis skirbi loke ta 
den bo cabes y pensa cu esey ta loke abo ta 
haya ta bon pa pueblo. Esey ta e forma cu 
tur partido a traha nan programa. 

E programa ta un compilacion di nan propio 
pensamento y ideanan y nada mas. E prob- 
lema ta surgi ora di ehecuta e programa. Pa- 
sobra e ora pueblo ta na turno y lo bisa bo ta 
kico nan mes ta haya cu mester sosode. No 
keda sorprendi cu bo lo tende otro cosnan cu 
abo como partido no a pensa riba dje. AVP 
al contrario pa decadanan ta scucha pueblo 
prome cu pone un palabra riba papel. 

P. e. prome cu eleccion 2009, AVP a papia 
cu tur sector di enseñansa, cu scolnan 
di tur nivel y maestronan di tur tipo di 
scol pa traha e capitulo di enseñansa pa 
programa di partido. Pa tur otro capitulo 
a traha den e mes un forma aki. E biaha 
aki AVP a papia cu Pueblo mes prome 
den bishitanan di cas y den e evento di 
“lOOOVoz”. 

Den e evento di “lOOOVoz” a reuni cu 
1000 persona di diferente edad, profe- 
sion, bario di Aruba y experiencia di bida. 

Di e forma aki por a tende un biaha mas 
tur e deseonan di tur sector y di tur area 
di nos pais. Casi no tin forma mas con- 
creto pa haya tur e puntonan di bista cu 
por tin den comunidad. Despues a sinta 
cu expertonan y na final cu miembronan 
di partido. 

Kiermen cu a cuminsa na e base di co- 
munidad y a uza nan puntonan di bista 
y opinionnan pa crea un programa cu 
ta cuadra cu loke ta biba realmente den 
pueblo”, Herdé ta splica. 


REALISTICO 

Echo ta cu un programa cu sali di deseo di 
pueblo ta haya mas sosten di pueblo compa- 
ra cu un programa cu ta sali di cabez di algun 
politico. Banda di e criterio di “sosten o si 
pueblo ta reconoce su mes den e programa”, 
tin e criterio importante di “con realistico” 
un programa y su proposicionnan ta. 

Un programa cu a wordo bon studia y cu a 
wordo traha cu analisis di e situacion real di 
kico ta posibel ta realistico. A1 contrario, un 
programa cu ta yen di promesa cu ta zona 
bunita, pero cu no ta basa riba niun analisis 
di kico ta posibel, ta nada mas cu un lista di 
promesa cu no por realisa. 

Di acuerdo cu Rene Herdé, “Na Aruba nos 
tin un bon ehempel di un programa di par- 
tido cu no por a wordo realisa y nunca a 
wordo realisa, pasobra e tabata nada 
mas cu un lista di promesa falso 
cu a traha djis pa campaña y 
gana voto. 


E lista di prioridad y programa di MEP 
di aña 2001 ta e pio ehempel cu bo por 
imagina. Niun di e 10 puntonan di EMER- 
GENCIA a wordo ehecuta den 8 aña di 
gobernacion di MEP. 

Ta logico cu pueblo ta perde tur confiansa 
den un partido y den lolce e ta bisa cu un 
programa asina. Sin e confiansa ey bo no 
por haya sosten of goberna. Pueblo cu su 
rason ta exigi seriedad y sinceridad den loke 
partidonan ta propone, prome cu nan duna 
nan confiansa! 

Asina mester ta. P’esey ta AVP ta e unico 
partido cu por bisa cu su programa ta “DI 
Pueblo y PA Pueblo. Ta p’esey AVP por y ta 
bolbe pidi e confiansa di pueblo pa goberna 
y sigui crea oportunidad y prosperidad 
pa cuatro aña mas.” 

Cabesante y directornan di scolnan publico 

Dienst Publieke Scholen a reuni riba diferente punto importante 

A intercambia informacionnan pa mehora siguiente aña escolar 


CABESANTE y directornan di scolnan 
publico a reuni hunto p’asina atende cu dife- 
rente topico. Topiconan aki ta importante 
p’asinayuda mehora e sistema di enseñansa. 
Cabesante y docentenan di scolnan publico 
ta di pensamento cu mester keda haci en- 
cuentronan aki pasobra hopi punto impor- 
tante ta bin dilanti. 



Cabesante Scol Primario Kudawecha, Xio- 
mara Berkel ta haya cu loke Dienst Publieke 
Scholen (DPS) a haci dialuna ta mustra cu 
nan tin un aprecio pe cabesantenan. 

Pero tambe nan tin horea pa scucha con e 
aña a bay. E deseo di Xiomara Berkel ta p’e 
proximo aña escolar tur cos por bay, pero 
tambe cu e y su team di maestronan por 
saca lo maximo di e studiantenan cu nan 
ta duna les. Tambe cu e cooperacion di e 
mayornan y DPS. 



Ta hopi importante cu scolnan semper ta 
bini hunto como DPS di cual e departamento 
no ta hopi scol. Directora di Julianaschool, 
Paula Paula a splica cu no ta tur ora nan ta 
topa otro y p’esey e tipo di encuentro asina 
ald ta sumamente importante como infor- 
macion, cambio di informacion y tambe e 
celebracion hunto. P’e aña escolar directora 
di Julianaschool tin hopi idea cual aworaki 
nan ta na Piedra Plat Entertainment Center 
y nan mester a haci cierto ahustacionnan. 
“Nos desea ta cu mas pronto cu ta posibel 
pa nan cuminsa traha riba renobacion di 
nos scol pa nos por bay bek eynan”, Paula 


Paula a expresa. 

Tur deseo cu tin na Julianaschool ta na 
bienestar di e studiantenan unda cu nan 
por duna les tranldl y tur hende haya tur 
material cu nan mester. 



Durante henter e aña escolar na Scol Paso 
pa Futuro hopi cos interesante a pasa y 
cabesante di Scol Paso pa Futuro, Zelda 
Steenen a expresa cu aña pasa nan a manda 
muchanan di Grupo 7 pa scol avansa, esta 
SPO. Mas o menos 9 pa 10 di e muchanan 
aki a logra drenta EPB Hato y esey ta un 
logro hopi grandi pa Scol Paso pa Futuro. 
“Na final di aña escolar cu awo mas mucha 
a bay EPB. Esey pa mi ta un satisfaccion”, 
Zelda Steenen a remarca contento. 

Desde cu Zelda Steenen ta traha den ense- 
ñansa special, semper tin e pensamento cu 
un mucha por mas. Maestronan mester pu- 
sha e studiantenan y saca afo nan maximo 
potencial p’asina nan por logra hopi den nan 
bida. Un di e cosnan positivo cu e scol tin 
ta e sistema di mocca, cual ta un sistema cu 
esnan cu ta desea por haya les via internet 
unda cu tur cos ta visual p’e muchanan y ta 
mas facil. Deseo di e scol ta pa traha rib’e 
speelplaats aunke cu nan ta basta leu caba 
pero e directora falta un cos chikito pa regla 
y asina cu aña escolar cuminsa e muchanan 
lo hay’e bunita. 



Cabesante di Colegio Conrado Coronel, 
Lourdes Vries ta haya cu loke a sobresali den 



e team ta e amor pe trabou di e coleganan. 
Por a tambalia un tiki pero e coleganan 
a pone schouder hunto pa yuda y planea 
pa por sigui y termina cu exito. Colegio 
Conrado Coronel pa añanan ta un scol 
multilingual, unda cu desde ldeuterschool 
te cu 5de ldas muchanan ta haya les na 
Papiamento cual ta un piloto cu a bay hopi 
bon. Pero e aña escolar nobo e piloto aki lo 
sigui te cu 6de ldas, unda cu por mira den 
e ldasnan abou hopi exito. E muchanan ta 
progresa bon y nan tin mas curashi, unda 
cu nan ta hunga comedia dilanti ldas, nan 
ta siña mas sistema pa evaluacion cu ta 
solamente e toets riba papel. E vocabulario 
di e muchanan den Papiamento tin ora ta 
miho cu adulto. Tin mayor ta acerca e scol 
y ta bisa nan esaki. 

Lourdes Vries a desea tur mucha den 6de 
exito p’e proximo aña escolar y tin cosnan 
cu ainda nan mester drecha pa cosnan ta 
bon den 6de y nan a ricibi tur yudansa cu 
nan tabatin mester. 

Inspectordi Polis, Carlos Hodge 

Sea honesto y ta un ehempel pa otro ta esencial pa bira Polis 

Ta baha cu pensioen pero ta sigur di ta un rol model pa tur 



INSPECTOR di Polis, Carlos Hodge a 
baha cu pensioen for di Cuerpo Policial y su 
departamento di recherche a tuma despedida 
di dje. E1 a indica pa bira un Polis no ta facil 
pasobra mester haci hopi test pero por perde 
e trabou facil si no lceda na e reglanan. 
Inspector Carlos Hodge prome cu el a drenta 
Cuerpo Policial Aruba, el a haci su examen 
na 1978ypa 1979 ela drenta Cuerpo Poli- 
cial di cual e tin un trayecto largo. Na mo- 
mento cu el a bisti su uniform como agente 
policial, su carera a cuminsa y e tabata sa cu 
e tin un obligacion. 

Prome cu Carlos Hodge a bira Polis, e tabata 
un mecanico di cual el a gusta traha riba auto 
y riba motor y verf auto cual ta algo cu ainda 
e ta haci. Den e trabou di Polis, nan mester 
tin algo pa relaha cu ta algo diferente p’e tra- 
bou pisa cu nan tin. Lolce tabata importante 
pa Carlos Hodge den su careda como agente 
policial ta cu el a siña hopi cos. 

“E trabou aki a pone bo madura, pone bo 
mira cosnan di otro angulo, kiermen bo 
careda ta largo pero ta bo ta esun cu mester 
bisa cu kier haci cambionan”, Carlos Hodge 
a indica. 

Por siña hende hopi cos pero si e persona 
no ta kere den e cambionan, e ta tanto bal 
pasobra cambionan ta importante. 

Na momento cu Carlos Hodge a inicia, el 
a cuminsa den e parti di raspa ploeg. Esald 
tabata cu nan no ta duna chens pero si un 
hende haci un violacion den trafico e raspa 
ploeg ta yega duna boet. Esaki a siña nan cu 
si nan conoce un hende, nan mester por bisa 
e persona cu el a haci fout y esey ta algo cu 
den comunidad tin hopi falta di dje. 
“Amigo cu amiganan tin miedo di bisa otro 
cu ‘bo ta fout, bo no tin rason’. Pasobra nan 
ta sinti cu bo a bira mi enemigo”, el a bisa 


rib’e punto aki. 

Purba di acepta ora cu un persona bisa cu 
bo a haci fout, pasobra e ta amigo of amiga. 
Hende cu no por acepta esey no ta cla pe 
mundo aki ainda, tuma e responsabilidad. 
“Un cos cu ta importante ta lcere den bo 
mes y semper lceda honesto. Esey ta hopi 
importante pa un persona keda honesto. 
Ora un persona haci algo como Polis mester 
haci algo cu amor y como parti di trabou, 
pero no cu e expresion cu lo haya algo bek 
pasobra na momento cu e Polis sinti cu e 
ta haci esaki pa haya bek e ta den e trabou 
robes”, el a bisa. 

Carlos Hodge a baha cu pensioen, pero e 
ta kere cu un persona cu bira Polis mester 
por siña otro con pa haci e trabou bon. Pa 
esunnan nobo por siña pa haci nan trabou 
bon y ta un bon Polis, nan mester a haya un 
bon ehempel di esunnan cu ta sali. Semper e 
tabata un bon rol model pa motibo cu e no ta 
un persona perfecto, pero Inspector Hodge 
tabata haci su maximo esfuerso pa ta miho y 
esey a yuda su careda como agente policial. 

Na momento cu el a termina cu su estudio di 
Polis, Carlos Hodge a bay traha cu Ricardo 
Muller kende tabata hoofd mentor. Despues 
di su trabou cu Ricardo Muller, Carlos 
Hodge a bay traha na oficina di Recherche 
na Oranjestad pa 1 aña y di eynan el a bay 
bek San Nicolas y bira mentor. Na 1985 
el a bay den e departamento di narcotica 
bou Josepha, miho conoci como “Koyac” y 
despues di esaki el a bay traha como siguri- 
dad na banco. 

Na aña 1998 Carlos Hodge a regresa KPA 
y bira wacht comandant y a ripara cu hopi 
cos a cambia. Carlos Hodge a trece mas dis- 
ciplina bek pasobra esaki tabata necesario y 
na 2001 el a bira hefe di recherche te na su 



ultimo fecha. 

Tambe Carlos Hodge a traha cu VIP team, 
cual tabata ora hendenan importante 
manera Reina Beatrix tabata bin Aruba, nan 
tabata su proteccion. 

Pa 16 aña largo como hefe di Recherche el a 
haci hopi cambio den e departamento. 

“Mi por bay libremente pasobra mi sa cu 
esnan cu mi a laga atras encarga, ta capaz, 
honesto y corecto. Loke cu nan mira nan ta 
haci y mi ta kere cu sigur esnan cu a lceda 
atras ta hende confiabel, por conta cu nan 
y nan ta honesto”, Inspector Hodge a pa- 
pia riba su coleganan di departamento di 
Recherche. 

E1 a conseha tur esunnan cu ta bay bira Polis 
pa nan haci nan best, pa no pone nan buki 
un banda despues di a slaag pasobra leynan 
ta bibo y ta cambia tur dia. Nan mester 
keda na altura di e leynan constantemente, 
pasobra eseynan ta e toolnan cu polis ta 
traha cu ne. 

Ora Polis traha, su bukinan, su conocemento 
y experiencia ta nan guia cu nan por logra 
te dia cu nan baha cu pension y lagando 
un bon cos atras. Hobennan cu ta bay bira 
Polis, nan mester cuminsa midi nan amis- 
tadnan pasobra nan mester sa cu nan ta un 
ehempel y cierto cosnan cu nan tabata haci 
no por haci mas pa motibo cu bista ta riba 
nan. Cierto amigonan cu no ta bon ehempel 
pe persona su funcionamento, mester traha 
un distancia cu nan. Esaki ta pa motibo cu 
esunnan cu mira e agente cu e hendenan 
aki, ta cuminsa perde un tiki confiansa den 
e agente. 

Awe ta recorda cu 6 aña pasa 

Sra. Evelyn Wever-Croes a 
ser eligi como lider di MEP 



MEP ta e unico partido cu segun su statu- 
tonan cada cuater aña ta eligi su lider. Esaki 
a sosode tanto durante e 15 aña di nos 
lider inmortal Betico Croes como durante 
e 25 aña di nos lider honorario sr. Nelson 
Oduber. Asina pues despues di e periodo 
di Nelson Oduber, un lider nobo mester a 
wordo eligi. Y esaki a tuma lugar dia 28 di 
augustus 2011. 

Pues awe nos ta recorda cu 6 aña pasa den un 
Congreso extra-ordinario a ser eligi un lider 
nobo, esta sra. Evelyn Wever-Croes. Rib’e 
dia aki tabata tin 3 candidato cu a postula 
nan mes pa e eleccion di lider y den un forma 
democratico sra. Wever-Croes a logra haya 
e gran mayoria di voto di e lidernan di bario 
pa ocupa e funcion tan importante aki. 

Sra. Evelyn Wever-Croes a haci su debut riba 
lista di MEP pa e eleccion di september 2009 
y a ricibi 1621 voto. Den e siguiente elec- 
cion na september 2013 nos lider a redobla 
su cantidad di votonan y a ricibi 3396 voto, 
cual ta muestra di un confiansa solido duna 
na su persona. 

Y awe na september 2017 nos lider tin e 
tarea importante atrobe pa lidera e lista 
prestigioso di MEP cu lo mester trece un 
cambio den e henter e panorama politico y 
trece ordo, respet, integridad y tranldlidad 
den e pais aki. 

Sin duda cu sra. Evelyn Wever-Croes du- 
rante e ultimo 6 añanan a haci un tremendo 
trabao como lider di MEP. Pabien, lider y 
sigui cu bo excelente trabao na bienestar di 
henter nos comunidad. 


Entrada hudicial cu detencion 


WILLEMESTAD - Diabiérné 25 di 
augustus 2017, alrededor di 3or di madrugá, 
personal di Atraco Team conhuntamente 
cu e Team di Aresto, UST y FTO a tene en- 
trada hudicial den 4 diferente cas den área 
di Banda Bou. 

Esald ta en conecion cu un caso di ladronisia 
y violencia cometi dia 26 di juli ultimo. E 
dia ey tres hómber a drenta den un cas na 


Coral Cliff y bou di menasa nan a atracá un 
pareha y bay cu auto, sén y prenda. 
Durante di e entrada hudicial nan aki a 
haña y confiscá un machete, diferente tele- 
fón celular y planta di marihuana. Tambe 
a detené tres (3) persona masculino y un 
persona femenino. 

E detencionnan a tuma lugar n’e adrésnan: 

Klein Sta. Martha; e hómber S.L.S. di 32 


aña di edad; na Flip; e hómber R.G.F. di 
43 aña di edad; na Klein Sta. Martha; e 
hómber R.L.S. di 30 aña di edad; Klein 
Sta. Martha e persona femenino S.E.S. 
di 25 aña di edad, pa incubrimento. Tur 
e sospechosonan ta naci na Córsou. A 
presentá e sospechosonan dilanti un Fiscal 
auxiliar kende a ordená encarcelacion di e 
tres (3) sospechosonan masculino pendiente 
di mas investigacion. E sospechoso femenino 
S.E.S. despues di interogacion a recobrá su 
libertad. E investigacion ta continuá. 

Cumana #44 ^ Tel: 586-4444 / 733-2906 

E: roya I fu ne ral ho nn e@h ot mail. com / 593-0857 /731-5847 

Cerca Dios mi ta na Paz 
Manera un yiu, serca su mama, 

Salmo 131 

Cu dolor profundo na nos curazon nos ta participa 
fayecimento di nos querida esposa, mama, wela, ruman, 
tia, amiga 



Rocio Oviedo- 
Vallejo Cossio 

“Ma Chio” 

"20-07-1948 - t23-08-2017 


Na nomber di su: 

Mayornan: tMaria Elvia y Calisto Velasquez 
Esposo: Richard Oviedo 
Yiunan: Julio Nerky Vallejo y yiu 
Carlos Mauricio Vallejo 
Richard F. y 

Martha Oviedo Vallejo-Croes y yiunan 

Leonardo Enrique Montoya 

Xiomara Saenz Saenz-Oviedo y famia 

Xylitza Solognier-Oviedo y famia 

Alvaro Muñoz 

Carlos Muñoz 

Wilmer Oviedo y Pareha 

Otmar Thielman y famia 

Jeimie Brete y famia 

Rumannan: Gildardo Vallejo y yiunan 
Orfilia Vallejo y famia 
tLuis Gonzaga Vallejo 
Faysully Quintero Palacio y famia 
Kinzuin Velasquez y yiu 

Swa y cuñanan: Alberto y Jesusita Oviedo-Kock y famia 
Etiquiano y Nuris Jacobs y famia 
Mabel y Jossy Lacle-Jacobs y famia 
tLourdes Jacobs 

Oswald y Joan Jacobs de Miranda y famia 
tEdward Johannes Jacobs 
Lea Jacobs 
Mayra Jacobs 

Joselyne y Edgar Oduber y famia 
Ricardo Brete 
Jozef Jacobs 

Amiganan: Francisca Ras-Croes, Glenda Croes-Leon, 
Luz Marina Franken y famia, Esperanza Blaas y famia, 
Piedad Trujillo y famia, Amparo Guevara y famia, Teresa 
Olaya Echeverri, Ines Cardenas 

Primo y primanan, Omo y tantanan, conocirnan na 
Colombia, Hulanda, Merca y Spaña 

Demas famia: Oviedo, Vallejo, Jacobs, Kock, Cortez, 
Quiceno, Croes, Leon, Lacle, de Miranda, Franken, 
Blaas, Trujiyo, Cardenas, Guevara, Chai, Oduber, 
Echeveri, Muñoz, Brete, Thielman, Cossio 

Nos ta pidi disculpa si den nos momento di tristeza nos 
por a lubida un nomber of famia. 

Ta invita pa e acto di entiero cu lotuma lugar diamars 29 
di augustus 2017 na Royal Funeral Home di 2’or pa 4’or 
di atardi, después saliendo pa Santana catolico Pastoor 
Kraanwinkel na Paradera. Después di entiero nos lo no 
ricibi bishita di condolencia na cas. 

Adres pa condolencia: Royal Funeral Home, dialuna 28 
di augustus 2017 di 7’or pa 9’or di anochi. 

"Dios ta amor,.. y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Cu honda pena pero conforme cu boluntad di Dios, 
nos ta participa fayecimento cristianamente di mi 
esposa y nos tanta stima: 



Carmen Maria 
Koolman-Lacle 

*21-11-1930-124-08-2017 


Na nomber di su: 
Esposo: 

Ruman : 

Subrinonan: 


Simeon (Jenny) Koolman 

tElsa & tFrans Tieleman-Lacle 

Graciela (Grace) Tieleman 
tRosalind & Anthony Fazari y yiunan 
Frank & Sheri Tieleman y yiunan 
Angela & Paul Sieloff y yiunan 


Swa y Cuñanan : tWalter & 

tRina Koolman-Camacho y yiunan 
tRonny & 

tMiriam Koolman-Morales y yiunan 
Cerilio & 

Mireya Koolman-Tielman y famia 
Clovis & 

Filomena Koolman-Vos y famia 
Lidia Koolman 
Virgilio & 

Greta Koolman-Koolman y famia 

Su ayudante na cas: Darkis Sulinda Marquez 

Prima, primo, ihanan, bisinja, amigonan y conocirnan 

Famianan : Tieleman, Koolman, Lacle, Lampe, Croes, 
Weller, Geerman, Werleman, Bikker, Camacho, 
Morales, Vos, de Wind, Jansen y demas famianan na 
Aruba 

Acto di despedida y oportunidad pa condoleer lo tuma 
lugar na Aurora Funeral Home diaranson 30 di 
augustus 2017 for di 9’or pa 11 ’or di mainta, unda 
despues lo hiba e difunto na Santana Catolico na 
playa. 

Disculpa nos si den nos tristesa nos por a lubida un of 
otro persona. 

Nos ta lamenta cu despues di entiero nos no por ricibi 
bishita di condolencia na cas. 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo luz briyando 

Cu inmenso tristesa y dolor na nos curason pero 
conforme cu boluntad di Dios nos ta anuncia 
fayecimento di nos ser stima 



i JL 1 

Sra. Agrepina 
Candida Tromp - Dirksz 

Mihor conoci como Pina 
Vda. di Bernardo (Ben cyclon) Tromp 
"20 september 1939 |25 augustus 2017 

Acto di entiero lo wordo anuncia despues. 

Señor ta mi wardador, 

Mi n’tin falta di nada; 

Den cunucu di yerba berde, 

Eta ponemi sosega. 

Eta hibami na awa tranquil, 

Pa mi bolbe hañaforsa. Salmo 23:1,2,3. 

Cu inmenso tristeza den nos 
curason nos ta anuncia fayecimento di nos Mama, 
Wela, Bisawela y Tatarawela Stima: 



Sra Vda. Veronica Dirksz 
Maduro - v/d Berg 

Cariñosamente jama: Mona di Buchi 
"01 december1927 |26 augustus 2017 

Acto di entiero lo wordo anuncia despues 














































AWEMainta Dialuna, 28 Augustus 2017 



Contról di tráfico 


WILLEMSTAD - Diabiérné 25 augiistus 2017, 
den oranan di mainta personal di Warda di Polis di 
Montaña a tene control di tráfico riba Caya Pita na 
Sta. Rosa y riba Zuikertuintjeweg. 





Cumana 76 
Oranjestad,Aruba 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Gregorio Loefstop 

*03-09-1957 - 125-08-2017 
Acto di despedida lo wordo anuncia despues. 

Señor ta mi wardador, mi'n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, pero conforme cu 
boluntad di Dios nos ta participa fayecimento di: 



Abraham-Henson -Henson 

Sra. Maria Helena Vrolijk 
Acto di entiero lo wordo anuncia despues. 


E agentenan a para un cantidad di 55 vehiculo y a 
parti un total di 41 procésverbal p’e siguiente infrac- 
cionnan cometi: Manehá un vehiculo sin faha di 
seguridad 7; Manehá un vehiculo sin rijbewijs bálido 
7; Manehá un vehiculo sin carchi di keur/caducá 2; 
Manehá un vehiculo sin number pagá 2; Manehá 
un vehiculo den direccion prohibi 23. E contrólnan 
ta continuá. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curazon nos ta participa 
fayecimento di nos defunto stima: 



Rogelio Antonio Jansen 

Mihor conoci como “ Papa” 
*07-09-1960-121-08-2017 

Acto di entiero lo wordo anuncia despues 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece inesperadamente 
nos mama, wela, bisawela y ruman stima: 


Gloria Maria 
de Mey-Rincones 

Mihor conoci como: "Yoya” 

*16-09-1934 - 124-08-2017 

Acto di despedida lo wordo anuncia despues. 



Servicio pa 
Comunidad 



Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Del Pueblo 

Pariba di Brug: 

Centro Medico 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Fundacion Pa Nos Muchanan.. 583-4247 


Cas Editorial 


ilui 

” Media 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.conn 


Director 


Victor “Toko” Winklaar 
Victor R. Winklaar 

Di acuerdo cu Partido MEP: 

Noord ta decepciona den AVP y Mike Eman 



DEN fin di siman por a nota hopi movecion 
di partido MEP den varios bario e. o. den 
Noord. E pueblo di Noord ta expresa di kier 
mira un cambio. Tin un decepcion grandi 
den partido AVP. 

No solamente pasobra nan a goberna e pais 
ald malo, pero tambe pasobra nan ta realisa 
cu Mike Eman por a yuda Paul Croes, pero 
a prefera di laga Paul Croes hinca su mes 
mas den problema te cu awor e ta deteni. 

Locual varios habitante di Noord ta expresa 
na nos tambe ta cu nan no ta aprecia e forma 
intimidante cu AVP ta campaña. Nan no 
ta interesa den papia cu e habitante, nan ta 
yega na grito y desordo pega bandera y si e 
doño di cas kier baha e bandera bek, nan ta 
menas’e y papia malo cu ne. 

Tin un descontento grandi den Noord pa 
loke ta trata e partido AVP y ta importante 
pa señala esald. MEP ta sigui cu su cam- 
paña positivo y constructivo y treciendo 


e solucionnan realistico p’e dolornan den 
comunidad. 

Pa haci Aruba mas sigur atrobe, pa baha 
costo di bida, pa miho cuido di salud, pa 


miho calidad di enseñansa y pa un Gobierno 
di hendenan integro, hendenan cu ta bisa 
loke nan ta bac haci y nan ta haci loke nan 
a bisa, un Gobierno cu bo por ta orguyoso 
di dje un biaha mas. 


Cuestionando ideologia di partido MEP: 

Na lugar cu Chris Dammers wak den cura di otre, 
miho e wak den su prepio cura prome! 


AWOR cu parlamentario Chris Dammers 
di AVP no tin ningun argumento mas pa 
defende e malgobernacion di su partido, 
el a dicidi e biaha aki di recori n’e asunto 
di ideologia di nos partido haciendo como 
sifuera cu su ideologia cristian democrata ta 
superior na tur otro na Aruba y den henter 
mundo. 

Sinembargo, tin un dicho cu ta bisa cu “bo 
tin cu practica locual bo ta predica” y ald 
mester mustra Chris Dammers rib’e hecho 
cu su partido AVP ta leu di cumpli cu e 
ideologia cristian democrata cu nan kier 
halsa y propaganda riba e ideologia social 
democrata di MEP. 

Cortamento den subsidio 

Ta imposibel di lcere cu un partido cristian 
democrata manera AVP den nan gober- 
nacion por a masacra un grupo grandi di 
hendenan vulnerabel den nos comunidad 


ora cu nan a corta drasticamente den e sub- 
sidio pa casnan di anciano perhudicando 
nos grandinan, a corta den subsidio di nos 
hendenan special, a corta den subsidio di nos 
huerfanonan na Casa Cuna, a corta den sub- 
sidio na fundacionnan cu ta trata adictonan, 
kendenan a ser laga pa nan cuenta y benta 
riba caya y no a construi ningun cas social ni 
cas pa anciano durante e ultimo 8 añanan. 

Alavez e maneho desastroso di AVP a con- 
duci cu miles di hogarnan no tin awa ni 
coriente debi na e locura di hedging di Gabi- 
nete Eman. Tur esald ta parti di e ideologia 
cristian democrata di AVP, esta di pone un 
gran parti di pueblo sufri? 

No ta respeta minoria 

Echo ta cu AVP ta un partido anti-demo- 
cratico cu ta funciona a base di liderazago di 
un solo famia, caminda un persona manera 
Chris Dammers nunca lo por yega na bira 


lider di e partido ya cu e no tin e fam Eman. 

Tambe na momento cu AVP ta den gober- 
nacion, nan ta pasa riba cadaver mes pa im- 
pone nan maldad y practica di MEP-proof, 
ta trapa riba tur otro partido cu cuestiona 
nan, ta biba cu e pensamento constante di 
cu “ta nos ta manda”, pues no ta respeta 
minoria den Parlamento. Sin duda cu e 
practica di persecucion politico ta na orden 
di dia cerca AVP. 

Con bo por yama un partido asina aki 
democratico, ora cu nan ta uza forsa bruto 
contra manifestantenan cu ta haci uzo di 
nan derecho democratico pa protesta? 

Pues locual Chris Dammers a publica ulti- 
mamente ta un barbaridad completo y ta 
muestra di e decadencia cu ta reina den su 
partido ya cu nan no tin ningun argumento 
sano mas pa hustifica e mal maneho cu nan 
a hiba durante e ultimo 8 añanan. 

Recordando e di dos aña di traicion di Gabinete Eman y AVP! 

Un pueblo decidido y balente a lucha dia 27 augustus 
2015 pa defende nos autonomia financiero 



^Lanrro 



E fecha di 27 di augustus 2017 ta un dia 
riba cual nos ta recorda con dos aña pasa den 
Parlamento nos autonomia financiero a ser 
traiciona dor di AVP. E origen di henter e 
entregamento di nos autonomia financiero 
a origina ora cu Gabinete Eman a haci un 
desaster cu nos finansa publico caminda nan 
a crea deficitnan di mas cu 440 miyon florin 
pa aña y un redoblacion di nos debe nacio- 
nal yegando te na 86% di nos GDP. Con- 
secuencia di esaki ta cu e Gobierno di AVP 
a haya un Aanwijzing y despues un KB for 
di Hulanda y cual finalmente a desemboca 
den institucion di un Comision Supervision 
Financiero, esta CAFT pa Aruba. 

Provocacion y intimidacion 

Echo ta cu e politiconan di AVP no tabatin 
y te ainda no tin ningun tiki balor pa nos 
autonomia financiero ya cu nunca nan a 
lucha pa Aruba por a haya su Status Aparte. 
Rib’e dia di votacion pa cu e ley di CAFT, 


nos por a mira un organisacion completo 
bon hinca den otro pa silencia voz di esnan 
cu si realmente ta para na vanguardia di nos 
autonomia. E gobemantenan cobarde a pone 
yen di coordinador cu ta cobra sin traha for 
di tempran blokia entrada di e tribuna di 
Parlamento pa laga nan hendenan so drenta. 
Tambe nan a laga nan hendenan arma cana 
rond den gang pa provoca, intimida y me- 
nasa e Parlamentarionan di MEP. 

Victimanan di opresion 

Tabata for di oranan tempran di mainta 
di e dia ey cu sindicatonan a pidi pa nan 
wordo scucha den Parlamento. Sinembargo, 
Presidente di Parlamento Marisol Lopez- 
Tromp a keda tene nan na liña y despues a 
dal porta cera den nan cara cu consecuencia 
cu e atakenan riba Parlamento a cuminsa. 
Fraccion di MEP a pidi pa schors e reunion 
un rato y scucha e sindicatonan p’asina baha 
e tension cu tabata creciendo pafo di edificio 


di Parlamento, pero e presidente a nenga y 
ta te despues cu reunion a caba den cual 13 
Parlamentario di AVP a vota na fabor di e 
ley di CAFT, el a invita nan pa papia pero 
e ora ey e baca a hoga caba. 

Net ora cu e reunion a termina e coordina- 
dornan a cuminsa tira boter rib’e multitud 
y como consecuencia cu cosnan a sali for 
di man. Gabinete Eman a manda Riot Co- 
mando contra e manifestantenan y varios 
tabata e manifestantenan cu a bira victima 
di opresion y dictadura despues cu nan a 
haci uzo di nan derecho fundamental di 
manifesta y mustra nan repudio p’e forma 
con nos autonomia financiero a ser traiciona. 
Tambe un cantidad di manifestante a wordo 
aresta y benta den prison pasobra nan tabata 
lucha pa un causa noble. Pueblo a manifesta 
na dos ocasion tambe contra e detencion di 
e prisoneronan politico aki. 

A manipula tur evidencia 

Ta di lamenta cu tur evidencia pa loke tabata 
e provocacion cu a sali di e coordinador y 
siguidornan di AVP for di edificio di Parla- 
mento contra e manifestantenan a wordo 
manipula y kita, ya cu su dia siguiente caba 
Minister Presidente Milce Eman hunto cu su 
siguidornan a laga bari, limpia y verf e edi- 
ficio di Parlamento y asina logra na kita tur 
evidencia di tiro for di armanan di candela 
di nan propio siguidornan. 

Finalmente, laga e dia di awe ta un dia di 
reflexion pa tur hende riba Aruba bira con- 
sciente di e traicion cu AVP, incluyendo Ot- 
mar y Marisol di POR a comete contra e pais 
aki y cu nan por haya e inspiracion pa sigui 
lucha y finalmente elimina e supervision 
financiero imponi riba nos pueblo y esaki 
danki na e gobernacion desastroso di AVP. 

Bartendernan di Riu Palace Antillas awor ta certifica 


RIU Palace Antillas a organisa un 
training special pa su bartendernan, 
pa ta miho prepara den diferente tec- 
nica con pa traha cocktails. Bartender 
profesional y mixologo molecular Erick 
Bustamante a duna e training aki di 
cual tabatin un participacion di 50 
persona. 

E bartendernan participante a ricibi 
nan diploma di Tecnicanan di Mixol- 
ogy y tabata gradici p’e oportunidad 
ricibi pa atende na e workshop aki. 

E workshop tabata over di tecnicanan 
den mixology y tabatin como meta 
enfoke riba servicio, cu ta fundamental 
den sector turismo. Ta importante pe 
bartendernan ta den training constan- 
temente p’asina nan por ofrece e miho 
calidad di servicio na bishitantenan. 
Durante e training e bartendernan a 
siña diferente tecnica den cocteleria, pa 
traha bebidanan diferente y inovativo. 

Un di e participantenan tabata Alejan- 
dra Lemos, kende a haya e workshop 
aki hopi great. 

“Nos a siña masha hopi mes”. E tin dos 
aña trahando den bar como “cocktail 
waiter” y akinan el a siña tecnicanan 
cu e no tabata sa. 

“Mi ta hopi contento pasobra Riu 
Palace Antillas ta keda upgrade su tra- 
hadonan. Den mundo di bar tur dia ta 
sali algo nobo. Ami ta haya hopi great 
cu nan ta keda siña nos y trece curso pa 
asina nos por duna un miho servicio”, 
Alejandra Lemos a expresa. 

Un otro participante tabata Dayver 
Hoyos. E1 a bisa cu “e workshop a bay 
tremendo, amazing. Mi a siña hopi cos. 
Con pa shake, traha cocktail, hopi cos”. 
Riu ta amazing, Dayver Hoyos a agrega. 

E training di e bartendernan a bay den 
un bon ambiente y tur tabata feliz di a 
siña hopi tecnica. 

E prome dia tabata pa conoce otro y 
pa adaptacion. Esunnan cu a participa 
tabata habri pa siña y cu hopi bolun- 
tad pa haci nan trabao. Tur hende a 
colabora ademas di a keda cu hopi gana 
di por sigui siña, a bisa. E obhetivo ta 
pa e turistanan bay bek na nan pais cu 
un bunita recuerdo di Aruba, pero cu e 
recuerdo di nos hendenan, e mixologo 
a expresa. 

AVP kier sigui manipula mente di pueblo! 

Ki dia pueblo lo por haya un 
Rene Herde ta papia e berdad 
y nada mas cu e berdad? 


GASTONAN DI GOBIERNO 

2014 

(x rnln Af.) 

% 

Waees 

393.4 

26.4 

Employer's contribution 

87.4 

5.9 

Waee subsidies 

166.5 

11.2 

Good and Services 

220.0 

14.8 

Interest 

187.6 

12.6 

Development Fund spending 

41.6 

2.8 

Investment 

12.4 

0.8 

Transfer to AZV 

79.5 

5.3 

Transfers and Subsidies 

148.5 

10.0 

Item n.e.c. 

153.7 

10.3 

TOTAL 

1490.6 

100.0 


POCO poco nos por mira cu e palabra 
‘orguyoso’ ya a penetra den tur skina di 
partido AVP. 

Awor ta Parlamentario 
Rene Herde, cuestionando lider di 
MEP, tambe ta sumamente orguyoso 
di e hecho cu ta menos di 1% di e 
gastonan total di Gobierno a bay na 
inversion den e pais aki. 

Sinembargo, no ta lider di MEP a papia di 
e 1% aki, pero el a referi solamente na un 
raport di CAFT den cual ta para cu menos 
cu 1% di e gastonan total a ser usa pa inverti 
den e pais aki (“De investeringen vanuit de 
overheidsbegroting zijn gedurende de hele 
periode laag gebleven en uitgekomen op 
minder dan 1% van de totale uitgaven in 
2014”). 

En berdad, esald t’sina segun e tabel adhunto 
compila di cifranan di Banco Central ca- 
minda por mira cu na 2014 e inversionnan 
den e pais aki a yega na apenas 0.8% di tur 
e gastonan di Gobierno cual ta un miserabel 
12.4 miyon florin (y na 2015 esaki a sigui 


baha y yega te na 0.6%!). 

Mentira flagrante 

Sinembargo Rene Herde no por stop cu 
su manipulacion, ya cu el a declara cu e 
ta sumamente orguyoso cu e restante di e 
gastonan total cu ta 99.2% a bay den reno- 
bacion di scolnan (cu por cierto ta hinca 
caba den e post di inversion!), renobacion 
di Hospital, Green Corridor, Watty Vos 
Boulevard, etc. 

Esaki ta un mentira flagrante ya cu e res- 
tante di 99.2% a bay pa paga gastonan di 
interes cu a aumenta drasticamente debi na 
e megadebe crea pa AVP, tambe na trans- 
ferencianan na AZV, na pago di salario y 
beneficionan secundario na e ambtenaarnan 
cu ta sumanan fiho tur aña, e miles di con- 
tractant y coordinadornan extra den servicio 
di Gobierno, na consultant y abogadonan, 
huurmento di edificio, pago na propaganda 
y na medianan comprometi, na conferenci- 
anan green, etc. 

Locual ta di condena den e declaracion di 
Rene Herde ta cu segun su persona e gas- 
tonan tambe a bay den e proyectonan PPP, 


esta Hospital, Green Corridor, Watty Vos 
Blvd y e MFA-nan. Hecho ta cu Rene Herde 
mas cu tur otro hende mester por sa cu tur e 
placa hinca te awor den e proyectonan PPP 
NO a sali for di presupuesto di gobierno, ya 
cu tur e proyectonan ald lo cuminsa ser paga 
asina cu esakinan termina cu nan construc- 
cion den e aña aki y otro aña. 

Pago pa proyectonan PPP 

Asina por mira cu na 2017 lo cuminsa paga 
caba 6.3 miyon pa e Green Corridor di mal 
calidad, na 2018: 16.8 miyony asina lo sigui 
durante 25 aña largo e suma di pago di 16.8 
miyon florin. Pa loke ta e Hospitaal sin su 
cambernan di operacion lo cuminsa paga 
na 2017: 24 miyon florin y den e proximo 
29 añanan lo sigui paga 24 miyon tur aña. 

E Watty Vos Blvd lo cuminsa paga esaki na 
2018 e suma di 8.5 miyon florin, na 2019 e 
suma di 22.8 miyon florin y den e proximo 
25 añanan lo sigui paga e suma di 22.8 mi- 
yon florin. 

Tambe tur e debenan den 
construccion di e MFA-nan na 
Noord, Santa Cruz, Paradera, 
Savaneta y San Nicolas mester 
wordo inclui den e lista di pagonan 
cu ta suma na un otro 3 miyon florin 
tur aña y esaki durante 25 aña. 


Tur esaki ta dato y informacionnan clave 
cu Rene Herde no kier pa pueblo haya sa. 
Sinembargo e no ta scapa na man di MEP, 
ya cu constantemente e lo haya MEP den 
su caminda pa refuta tur su manipulacion 
y mentiranan. 

Finalmente, pueblo kier haya sa tambe for 
di Rene Herde, di unda lo saca e placa pa 
paga pa tur e proyectonan PPP cu den total 
ta suma na mas di 60 miyon florin tur aña? 


Partido MEP ta lamenta cu Rene Herde, 
awor cu e ta yegando na fin di su carera 
politico, toch kier pa pueblo sigui record’e 
como un politico insincero, defensor di mal- 
dad y cu a biba su bida politico solamente 
di mentira y manipulacion. 

